Маҳшарга йиғилиш – Islom Nuri\nОлдинги суҳбатимизда қайта тирилиш ҳақида сўзлаб, юракларни қинидан чиқариб юборадиган кўринишларга тўхталган ва одамларнинг қабрлардан яланғоч, ялангоёқ, хатна қилинмаган ҳолда чиқиб келишлари, ҳар бир киши нима устида вафот этган бўлса, шу устида тирилиши, тоат устида вафот этган киши тоат устида, маъсиятда вафот этган маъсият устида қайта тирилиши ҳақидаги сўзларда тўхтаган эдик.\nЧунки, Набий соллаллоҳу алайҳи ва саллам айтганлар: «Ҳар бир банда ўзи вафот этган нарсада тирилади». (Муслим: №2878).\nКарамли Парвардигор Ўз карами билан бир одат-қонунни жорий қилдики, ким нима нарса устида яшаб ўтса, ўша нарса устида вафот этади. Ким нима устида ўлса, ўша нарса устида тирилади..\nҚиёмат куни биринчи бўлиб қабри ёрилиб, ундан чиқиб келадиган киши ҳабибимиз Муҳаммад Мустафо соллаллоҳу алайҳи ва саллам бўладилар.\n«Саҳиҳ Муслим»да Абу Ҳурайра розияллоҳу анҳудан ривоят қилинган ҳадисда Расулуллоҳ соллаллоҳу алайҳи ва саллам айтганлар: «Мен қиёмат куни одамзотнинг саййидиман, қабри биринчи бўлиб ёриладиган киши менман, энг биринчи шафоатчи ва шафоати қабул қилинувчи ҳам менман». (Муслим: №1178, Абу Довуд: №4763, Термизий: №3615).\nМуҳаммад Мустафо соллаллоҳу алайҳи ва саллам қиёмат куни биринчи бўлиб қабрдан чиқиб келувчи зот бўлсалар, қиёмат куни биринчи бўлиб эгнига кийим ёпиладиган зот пайғамбарлар отаси Халилуллоҳ Иброҳим алайҳиссалом бўладилар.\n«Саҳиҳ Муслим»да Ибн Аббос розияллоҳу анҳумодан ривоят қилинган ҳадисда Расулуллоҳ соллаллоҳу алайҳи ва саллам айтганларидек: «Эй одамлар! Қиёмат куни сизлар ялангоёқ, яланғоч ва хатна қилинмаган ҳолда маҳшарга йиғиласиз. Қиёмат куни биринчи кийинтириладиган зот Иброҳим алайҳиссаломдир» (Бухорий: №6524, Муслим: №2860, Термизий: №2425).\nБайҳақий Ибн Аббос розияллоҳу анҳумодан ривоят қилган ҳадисда Расулуллоҳ соллаллоҳу алайҳи ва саллам: «Қиёмат куни биринчи бўлиб жаннатдан кийим кийдириладиган киши Иброҳим алайҳиссалом бўлади. Мени ҳам олиб келиниб, жаннатдан бир ҳулла кийдирадилар…»\nУламоларимиз қиёмат куни кийим борасида Иброҳим алайҳиссаломни Муҳаммад соллаллоҳу алайҳи ва салламдан муқаддам қилиниши сабаби тўғрисида сўзлаб ўтганлар.\nАҳли илмлар зикр қилган сўзлар ичида энг гўзал сўзлардан бири шуки, мушриклар Иброҳим алайҳиссаломни тириклай ўтда ёндириш мақсадида бир неча ой ўтин йиғиб, гулхан қалаган ва гулханнинг алангаси кўкларга ўрлаган, ҳатто осмондаги қушлар унинг иссиғига бардош беролмай қулайдиган ҳолат бўлгач, Иброҳимни ўтга улоқтиришдан олдин эгнидаги кийимларини ечиб олишган, у шунда ҳам сабр қилиб, Аллоҳдан ажр истаб, Аллоҳга таваккул қилиб, бардош билан тургани учун Аллоҳ таоло уни дунёда ҳам, охиратда ҳам ўт ҳароратидан сақлади ва шунинг мукофоти тариқасида қиёмат куни гувоҳлар кўзида уни кийинтирди.\nХуллас, биринчи бўлиб қабрдан чиқадиган зот Муҳаммад соллаллоҳу алайҳи ва саллам, биринчи бўлиб кийим кийдириладиган зот Иброҳим алайҳиссалом бўладилар, барча пайғамбарларга Аллоҳнинг саловоту саломи бўлсин.\nҚайта тирилишдан сўнг нима ҳодиса бўлади?! Маҳшаргоҳга йиғилиш ҳодисаси бўлиб ўтади.\nБугунги суҳбатимиз мавзуси шудир.\nВақтдан унумли фойдаланиш учун одатимизча, суҳбатимизни қуйидаги бир неча моддаларга бўлиб оламиз:\nБиринчи: Маҳшаргоҳнинг кўриниши.\nИккинчи: Одамлар қай тариқа маҳшарга йиғилади?!\nУчинчи: Мавқиф (маҳшарда туриш) даҳшати.\nТўртинчи: Унинг арши соясида.\nБиринчи: Маҳшаргоҳ кўриниши\nМаҳшар ерини қандай тасаввур қиласиз?!\nЎзимиз яшаб турган шу ерга ўхшаган бўладими?!\nЙўқ. Шак-шубҳасиз, маҳшар ери биз яшаб турган бу ердан бошқача бўлади. Нега ҳам шундай бўлмасин?! Замон бутунлай ўзгача.. Макон бутунлай ўзгача..\nАллоҳ таоло айтганидек: «Албатта, Аллоҳ ғолибдир ва (у) Ер бошқа Ерга, осмонлар (ўзга осмонларга) айланиб қоладиган ҳамда (барча одамлар) ёлғиз ва қудратли Аллоҳга рўбарў бўладиган Кунда (Қиёматда) интиқом олувчидир» (Иброҳим: 48).\nДемак, бу дунёнинг ери ҳам, осмони ҳам ўзгариб, бутунлай бошқа ер ва бошқа осмонга айланиб қолади.\nПайғамбар соллаллоҳу алайҳи ва саллам одамлар қиёмат куни йиғиладиган маҳшар ерини жуда аниқ қилиб сифатлаб берганлар.\nБухорий ва Муслим Саҳл ибн Саъд ас-Соъидий розияллоҳу анҳудан ривоят қилган саҳиҳ ҳадисда Расулуллоҳ соллаллоҳу алайҳи ва саллам айтганлар:\n«Одамлар қиёмат куни худди тоза ундан қилинган нон каби қизғиш оқ ер устига йиғиладилар, унда ҳеч ким учун бирон белги бўлмайди». (Бухорий: №6521, Муслим: №2790).\nЯъни, унда на иморат, на бир бино ва на йўл белгиси бўлади.. Силлиқ, теп-текис, қизғиш оқ ер бўлади..\nСаҳл айтади: «Унда ҳеч ким учун бирон белги бўлмайди.. Яъни, одамлар ўзаро таниб оладиган кўчалар, йўллар, шаҳарлар каби бирон аломат-белги бўлмайди».\nУнда на дарахтлар, на анҳорлар, на бинолар бўлади.\nМаҳшар ерининг кўриниши ана шундай бўлади.\nХўш, энди одамлар бу ер узра қандай ва қай тариқа йиғилишади?!\nҚиёмат куни одамлар қабрларидан ялангоёқ, яланғоч ва хатна қилинмаган ҳолатда чиқиб келади.\nҲа, Аллоҳга қасамки, одамлар қабрларидан ана шундай яланғоч, хор ва ҳақир ҳолатда чиқиб келадилар.\nАллоҳ таоло айтади: «Ва жарчи (Исрофил фаришта) яқин бир макондан туриб жар соладиган Кунда (унинг нидосига) қулоқ тутинг! У Кунда улар (барча халойиқ) у даҳшатли кичқириқни ҳаққи-рост эшитурлар. Бу (қабрлардан тирилиб) чиқиш Кунидир!» (Қоф: 41,42).\nҲа.. Аллоҳга қасамки, Одам алайҳиссаломдан тортиб, қиёматгача яшаб ўтган барча инсонларни тирилтириш Аллоҳ таолога жуда осондир! Ҳеч ким бунга қарши ҳам чиқолмайди, бош ҳам тортолмайди!\n48. Улар саф тортган ҳолларида Парвардигорингизга рўбарў қилиндилар (ва Биз уларга айтдик): «Мана, сизларни аввал-бошда қандай яратган бўлсак, шундай ҳолда (яъни, мол-дунё, бола-чақаларингизни тарк қилиб, яланғоч ҳолингизда) ҳузуримизга келдингиз. Балки Бизни, сизларга ваъда қилинган Кунни (яъни, Қиёматни пайдо) қила олмас, деб ўйлагандирсизлар?!» (Каҳф: 47-48).\nУ кунда Биз уардан биронтасини қўймай йиғдик… Подшоҳ ҳам, мутакаббир ҳам, ҳоким ҳам, раҳбар ҳам, зўравон ҳам, ҳеч ким қолмайди.. Ҳеч бирини қолдирмай йиғади Аллоҳ таоло у куни.\n«93. Осмонлар ва ердаги бор жонзот (қиёмат кунида) Раҳмон (ҳузурига) бўйсунган ҳолда келур.\n95. Уларнинг барчаси қиёмат кунида ёлғиз ҳолда У зотнинг\n96. Албатта иймон келтириб яхши амаллар қилган зотлар учун Раҳмон (бандаларнинг қалбларида) муҳаббатни қилиб қўюр» (Марям: 93-96).\nШундай.. Ҳар бир киши Раҳмон ҳузурига келади, ҳеч бир махлуқот бош тортишга қодир бўлмайди. Аллоҳ таоло Одам алайҳиссаломдан тортиб, қиёмат қоим бўлгунича ўтган барча халқларнинг ҳисобини олгандир. Барча халқлар уларни маҳшаргоҳ сари етаклаб бориш учун ўзига чорлаётган улуғ фаришта ортидан юриб борадилар. Ҳамма қўрқув ичида, бўйсунган ҳолда, овозларни ичга ютиб, кетиб боради.\nГаплар у куни фақат шивирлаш-у пичирлаш бўлиб қолади! Сўроқ-савол у куни фақат ишнинг эгасиникидир!!\nУ куни ким Ундан қочиб қутулишга ё Унинг амрига хилоф қилишга қодир бўлади?!\nҚай бир зўравон панада қолишга ё ўзини четга олишга қодир бўлади?! Ваҳоланки, Аллоҳ таоло ҳар бир одам боласига у куни иккитадан фариштани бириктириб қўйган ва улар уни маҳшар сари олиб боришга вакил қилинган бўлсалар?!\n«Мана ўлим мастлиги (яъни жон чиқар пайти) ҳаққи-рост (етиб) келди. (Эй инсон), бу (ўлим) сен қочувчи бўлган нарсадир. (Қайта тирилишга даъват қилувчи) Сур ҳам чалинди.— Бу (кофирларга азоб) ваъда қилинган Кундир! Ва ҳар бир жон ўзи билан бирга (уни маҳшаргоҳга) ҳайдовчи (бир фаришта) ва (унинг қилиб ўтган амалларига) гувоҳлик берувчи (бир фаришта) бўлган ҳолда келди. (Эй инсон), аниқки, сен бу (оғир Кун)дан ғафлатда эдинг. Бас, Биз сендан пардангни (яъни мана бу Қиёмат Куни ҳақидаги шак-шубҳаларингни) очиб юбордик. Энди бу Кун сенинг кўзинг жуда ўткирдир» (Қоф: 19-22).\nРасулуллоҳ соллаллоҳу алайҳи ва саллам ушбу оятлар маъносини шундай тасвирлаб берадилар. Термизий ҳасан санад билан ривоят қилган ҳадисда у зот айтадилар: «Қиёмат куни одамлар уч турли бўлиб маҳшарга йиғилади. Бир тури яёв, бир тури отлиқ, яна бир тури юзтубан бўлиб» (Термизий: №3141, Албоний «Мишкот»да (№5546) саҳиҳ санаган).\nБухорий ва Муслим Анас розияллоҳу анҳудан ривоят қилган ҳадисда бир киши: «Ё Расулуллоҳ, кофир қандай қилиб маҳшарга юз тубан юриб боради?», деб сўради. «Уни дунёда икки оёқда юргизиб қўйган Зот қиёмат куни юзтубан юргизишга қодир эмасми?!», дедилар Расулуллоҳ соллаллоҳу алайҳи ва саллам. (Муттафақун алайҳ, Бухорий: №4760, Муслим: №2806).\nҲа, Раббимизнинг иззатига қасамки, албатта У қодирдир бунга!\nСевикли дўстим! Илонни кўрмасингиздан бурун бирон бир жонзотни қорни билан юришини тасаввур қила олармидингиз?!\nИлонни қорни билан юргизиб қўйган Зот қиёмат куни кофирни юзи билан юргизиб қўйишга албатта қодирдир.\nБаъзи одамлар яёв юриб борадилар.\nБаъзилари эса отлиқ ҳолда борадилар.\nКим бўлди экан бундай оғир ва даҳшатли кунда отлиқ юриб бориш бахтига мушарраф бўлувчилар?!\nПарвардигор азза ва жаллага қулоқ солинг. У зот айтади:\n«Биз тақводор зотларни отлиқ ҳолларида Раҳмон даргоҳига тўплайдиган… кунни (эсланг)!» (Марям: 85).\n«Албатта: «Парвардигоримиз Аллоҳдир», деб, сўнгра (ёлғиз Аллоҳга тоат-ибодат қилишда) тўғри — устивор бўлган зотларнинг олдиларига (ўлим пайтида) фаришталар тушиб, (дерлар): «Қўрқманглар ва ғамгин бўлманглар. Сизларга ваъда қилинган жаннат хушхабари билан шодланинглар!» (Фуссилат: 30).\nМалоикалар тақво аҳлига охират от-уловларини келтирадилар, уларга олтиндан ясалган эгарлар ўрнатилган бўлади. Тақводор зотлар шундай оғир кунда яёв юришдан озод бўлиб, ушбу от-уловларга минадилар ва маҳшар сари йўл оладилар. Яхшиликнинг мукофоти яхшилик эмасми, ахир?!\nТақво – Аллоҳга итоат қилиш ва осий бўлмаслик, Аллоҳни зикр қилиш ва унутмаслик, Аллоҳга шукр бажо келтириш ва куфрони неъмат қилмасликдир.\nАбу Ҳурайра розияллоҳу анҳудан тақво ҳақида сўралганида у киши: «Тиканли йўлда юрганмисан?», деб сўрадилар. «Ҳа», деди сўровчи. Тиканни кўрганингда нима қилгансан?», дедилар. «Эҳтиёт бўлганман», деди у. «Худди ана шу тақводир», дедилар у киши.\nИбн ал-Муътаз деди:\nГуноҳларнинг кичигини ҳам, каттасини ҳам ташла, тақво шудир.\nТиканзор узра юриб бораётган кишидек эҳтиёткорона ҳаракат қил.\nКичик гуноҳни арзимас санама, тоғлар ҳам майда тошлардан бириккан.\nТолқ ибн Ҳабиб айтади: «Тақво – Аллоҳ томонидан бўлган нур узра Аллоҳнинг тоатига амал қилишинг ҳамда Аллоҳ томонидан бўлган нур узра Аллоҳнинг маъсиятини тарк этишинг, Аллоҳнинг азобидан қўрқишингдир».\n«Биз тақводор зотларни отлиқ ҳолларида Раҳмон даргоҳига тўплайдиган ва жиноятчи-кофирларни жаҳаннамга тушишлари учун ҳайдайдиган кунни (эсланг)!» (Марям: 85-86).\nТақводор отлиқ ҳолда боради..\nАммо, дунёда шишиб-гупирган ва нафсини Аллоҳ учун қуйи тутмаган, Аллоҳнинг халқларига раҳм-шафқат қанотини ёзмаган, балки амал курсиси билан мағрур бўлиб, мол-дунёси, обрў-эътибори, мансаби билан такаббурлик қилган мутакаббир кимса у куни ўзининг қандай ҳолат ва қандай кўринишда маҳшарга юриб боришини билганида эди, Хожасига хорлик изҳор қилиб, бурнини тупроққа ишқалаган, Аллоҳнинг халқларига раҳм-шафқат қанотини ёзган бўлар эди.\nНедан бу қадар кибр эй одамзот?!\nОғзинг тўла тупукни олиб юрган бўлсанг!!\nҚўлтиқларинг ости тердан намиққан бўлса!!\nҚовуғингда сийдикни, ичакларингда ахлатни кўтариб юрган бўлсанг!!\nҲар куни бир-икки марта қўлинг билан нажосатни артсанг!!\nЭй инсон, қаердан келди сенга бу қадар кибр?!\nСалафлардан бирлари бир кимсанинг калондимоғлик билан: «Менинг кимлигимни биласанми?!» деган саволига: «Ҳа, биламан, куни кеча нопок сув эдинг, яқинда бадбўй жасадга айланасан, ҳозир эса ичинг тўла ахлатни кўтариб юрибсан», деб жавоб берган эди..\nМенинг кимлигимни биласанми?!..\nКимсан сен эй мағрур?!\nМутакаббир кимсанинг қиёмат кунидаги ҳолатини кўз олдингизга келтириб кўринг..\nТермизий ривоят қилган ҳадисда Расулуллоҳ соллаллоҳу алайҳи ва саллам айтганлар: «Мутакаббирлар қиёмат куни гўё одам суратидаги майда чумолилардек бўлиб маҳшарга йиғилади, уларни ҳар томондан хорлик ўраб олади» (Саҳиҳ, Термизий: №2494, Албоний «Мишкотда саҳиҳ санаган, «Саҳиҳул-жомиъ: №8040).\nҲа, мутакаббирлар қиёмат куни оёқ остида эзғиланиб ётадиган қумурсқалардек майда ва қадрсиз бўлиб маҳшарга боради. Чунки, улар дунёда шишиб-гупирган ва ҳаммани эзиб-янчиб, оёқости қилиб юрар эдилар. Жазо албатта, амал жинсидан бўлади!\nБарча халойиқлар маҳшар ерига етиб келгач, ер аҳлига икки баробар миқдорда фаришталар тушиб келадилар. Фаришталар уларни ҳамма томондан ўраб оладилар.\nМаҳшаргоҳда туриш юракларни қинидан чиқаргудек оғир ва шиддатли бир ҳолатдир.\nСуҳбатимиз давомида шу ҳақда сўз боради.\nУчинчи: Мавқиф (маҳшарда туриш) даҳшати\nОдамлар маҳшаргоҳга етиб келишгач, ғам-қайғу ва ташвиш-изтироблари яна-да ортади. Сабаби, унда туриш жуда узоқ чўзилади.\nҚуёш бошлар устига жуда яқин келтирилади. «Саҳиҳ Муслим»да Миқдод розияллоҳу анҳудан ривоят қилинган ҳадисда Расулуллоҳ соллаллоҳу алайҳи ва саллам айтдилар: «Қиёмат куни қуёш халқларга жуда яқин келтирилади, ҳатто бир мил миқдорида қилинади. Шунда одамлар амаллари миқдорига қараб тер ичида бўладилар. Баъзилари тўпиқларигача, баъзилари тиззаларигача, баъзилари белларигача (терга ботади), айримларини тер юганлаб олади (яъни оғзигача етади)». Шундай деб Расулуллоҳ соллаллоҳу алайҳи ва саллам қўллари билан оғизларига ишора қилдилар (Муслим: №2864, Термизий: №2423).\n«Саҳиҳайн»да Ибн Умар розияллоҳу анҳумодан ривоят қилинган ҳадисда Расулуллоҳ соллаллоҳу алайҳи ва саллам: «Улар ўзларининг улуғ бир Кунда — барча одамлар бутун оламлар Парвардигори ҳузурида тик туриб (ҳисоб-китоб берадиган Қиёмат) Кунида қайта тирилувчи эканликларини ўйламайдиларми?!» (Мутоффифун: 4-6) ояти ҳақида айтдилар: «Улардан бирлари қулоғининг ярмигача тер ичида туради». (Бухорий: №6531, Муслм: №2862).\nМана шу кўринишни кўз олдингизга келтириб кўрдингизми?! Қуёш бош устига яқин келтириб қўйилган.. Тошу темирни эритиб юборадиган кучли ҳарорат.. Тасаввур қилинг, башариятнинг ҳаммаси битта ерга, бир жойга жамланган.. Нафасларни бўғиб юборадиган тиқилинч!!\nШугина эмас. Балки, даҳшатидан сочлар оқариб кетадиган ва юраклар қинидан чиқиб кетадиган бошқа кўринишлар ҳам юз беради.\nИмом Термизий саҳиҳ санад билан ривоят қилган ҳадисда Расулуллоҳ соллаллоҳу алайҳи ва саллам айтдилар: «Дўзахдан бўйин (шаклидаги бир бўлак аланга) чиқади, унинг кўрадиган икки кўзи, эшитадиган икки қулоғи, сўзлайдиган тили бўлади. У: «Мен уч (тоифа) кишига вакил қилиндим: Аллоҳга бошқа илоҳларни шерик қилган кишига, ҳар бир қайсар, зўравон кимсага ва мусаввирларга». (Термизий: №2577, Албоний «Ас-саҳиҳа»да (№512) саҳиҳ санаган).\nҚуръон ҳар бир саркаш ва зўравоннинг жазосини зикр қилган. Аллоҳ таоло айтади:\n«(Сўнгра пайғамбарлар Аллоҳдан) мадад тиладилар ва барча жабркор-саркаш кимсалар бахтсизликка дучор бўлдилар. Унинг (яъни, ҳар бир кофир бўлган кимсанинг) олдида жаҳаннам бордир. (Жаҳаннамда) унга йирингли сувдан берилганида, уни ютмоқчи бўлади-ю, (томоғидан) ўтказолмайди, унга ҳар томондан ўлим келади-ю, у ўлолмайди. Унинг ортида (бундан-да) оғир азоб бордир» (Иброҳим: 15-18).\nАна шундай қаттиқ иссиқда ва оғир тиқилинчда.. Ана шундай сочларни оқартириб юборадиган, юракларни қинидан чиқариб юборадиган ва баданлар қўрқувдан титраб-қалтирайдиган ҳолатда..\nПайғамбарлар ҳам мавқиф-ҳолатнинг оғирлигидан ва кўринишнинг даҳшатидан қўрқув ичида тиллари: «Аллоҳумма саллим.. Эй Аллоҳ, Ўзинг саломат қил» деб илтижо қилишдан бошқа нарсага эга бўлмайди.\nУларнинг ўша кунги дуолари фақат шу бўлади, сўзлаш эса фақат уларга чекланган бўлади!\n«Уни (яъни қиёматни) кўрар кунингизда эмизаётган (оналар) эмизиб турган (боласини) унутар ва барча ҳомиладор (аёллар) ўз ҳомиласини ташлаб юборар, одамларни маст-аласт ҳолда кўрурсиз, ҳолбуки улар ўзлари маст эмаслар, лекин Аллоҳнинг азоби қаттиқдир». (Ҳаж: 2).\nУ куни киши ўз отасидан, онасидан, ака-укасидан, аёлидан қочади.. Ўғил дунёда ўзи меҳр кўрсатган, севиб хизматларини қилган ота-онасини унутади!! У куни ака укасидан қочади, ўртадаги қариндошлик алоқалари унутилади!\nУ куни хотин дунёда ўзига бор меҳр-муҳаббатини берган ва бирга ширин турмуш кечирган эридан қочади!\nУ куни меҳрибон она ўз фарзандидан қочади.. У даҳшатлар ичра оналикдек меҳр-муҳаббат булоғи қуриб қолади!\nҲамма ўз жонини ўйлаб қолади.. Ҳатто, пайғамбарлар ҳам..\nҲамма ўзи билан ўзи овора бўлиб қолади..\n«Бас, қачон (қулоқларни) кар қилувчи (даҳшатли қичқириқ) келганда (яъни сур иккинчи марта чалиниб, барча халойиққа қайтадан жон ато этилганда ҳар бир инсон ўзи билан ўзи бўлиб қолур)! У Кунда киши ўз оға-инисидан ҳам, онаси ва отасидан ҳам, хотини-ю, бола-чақасидан ҳам қочур! (Чунки) улардан ҳар бир киши учун у Кунда ўзига етарли ташвиш бўлур!» (Абаса: 33-37).\nМана бу шеърни айтган кишини Аллоҳ раҳматига олсин.\nЭй мағрур, ўзингни қиёмат кунида деб тасаввур қил.\nҚуёш бандалар бошига яқин келтирилган..\nЮлдузлар ҳам тўкилиб, сочилиб кетган..\nТоғлар илдизларидан қўпорилиб, булутлардек сузиб юради..\nҲомиласи ўн ойлик бўғоз туялар эгасиз ташлаб қўйилган..\nУй-жойлар хароб бўлиб, эгасиз ҳувиллаб қолган..\nВаҳший ҳайвонлар ҳам бир ерга йиғилиб қолган..\nЖалил самони Қўллари билан худди мактубни ўрагандек ўраб қўйган..\nСаҳифалар тарқатилиб, эгалари қўлига учиб келган..\nБутун олам аҳлининг пардалари очилган..\nОна қорнидаги ҳомила ҳам қўрқувдан қалтираб, қасосдан қўрққан..\nУ-ку бир бегуноҳ бўла туриб, шунча қўрқса,\nУмрбод гуноҳларга ботган кимса қандай қўрқмасин?!\nЖаҳаннам алангаси кўкларга ўрлаган,\nМаъсият аҳлига қараб даҳшатли ўкирган..\nБарча синовлардан сабр-бардош ила ўтган киши учун\nЖаннатлар зийнатланган ва хушланган..\nМана шу кўринишларнинг ҳаммасини кўз олдингизга келтиринг.. Тиқилинчдан нафаслар тиқилган.. Қуёш бошларни куйдириб, эритиб юборишга яқин бўлган.. Ҳамма бир-бирининг пинжига тиқилишга уринган.. Саволлар пичирлашдан иборат.. Гаплар шивирлашдан ўтмайди..\nАбадий Ўлмас ва Барҳаёт Зотнинг улуғворлиги майдонга яна ҳам ҳайбат ва маҳобат солган.\nАна шундай оғир ва шиддатли лаҳзаларда Аллоҳ жалла жалолуҳу маҳшар еридаги халқлардан бир қанчасини Ўз сояси билан сояланишга чорлайди.\nУлар ким бўлди экан?! Ушбу савол жавобини суҳбатимиз давомида билиб оласиз.\nТўртинчи: Унинг арши соясида\nУ куннинг даҳшатлари ҳақида сўз юритишнинг ўзи ҳам вужудларни титроққа солади. Шундай экан, энди у куннинг воқеалари ичида хаёлан эмас, бевосита ўз жисмимиз билан яшасак, у куннинг шиддатига ўз кўзимиз билан гувоҳ бўлсак, қандай бўларкин?!\nАна шундай шиддатли ҳолатлар ичида турилганда Аллоҳ жалла ва ало бир тоифа кишиларни Ўз соясила сояланишга чорлайди. Ким экан у бахтиёр зотлар?!\n«Саҳиҳайн»да Абу Ҳурайра розияллоҳу анҳудан ривоят қилинган ҳадисда Расулуллоҳ соллаллоҳу алайҳи ва саллам айтганлар: «Етти киши борки, Аллоҳ Ўзининг соясидан бошқа соя йўқ кунда уларни Ўз соясида соялантиради: Адолатли имом-раҳбар; Парвардигорининг ибодатида улғайган йигит; қалби масжидларга боғланган киши; Аллоҳ йўлида дўстлашган, Унинг йўлида бирлашиб, Унинг йўлида ажрашувчи икки киши; мансабли ва соҳибжамол аёл ўзига чорлаганда: «Мен Аллоҳдан қўрқаман», деган киши; махфий ҳолда садақа берган, ҳатто ўнг қўли берганини чап қўли билмаган киши; Аллоҳни холий зикр қилиб, кўзёши тўккан киши» (Бухорий: 2/119, Муслим: №1031).\n«Адолатли имом-раҳбар..» Яъни, ерда адолат ўрнатиш мақсадида яшаган ҳоким. Раиятлар у билан бахтиёр, у ҳам раиятлар билан бахтиёр, ушбу масъулиятли омонат юкини кўтаришда Аллоҳдан тақво қилади.. Ҳокимият ва мансаб омонат эканини, эртага Аллоҳ ҳузурида бунинг жавобини беришини яхши билади. Расулуллоҳ соллаллоҳу алайҳи ва саллам Абу Зар розияллоҳу анҳуга айтганларидек: «Амирлик омонат, қиёмат куни эса шармандалик ва надоматдир. Фақат ким уни ҳаққи билан ушласа ва зиммасидаги омонатни адо этса, бундан мустасно». Ана шундай адолатли ҳокимнинг мукофоти Аллоҳнинг соясидан ўзга соя бўлмаган кунда Унинг соясида сояланишдир.\n«Парвардигорининг ибодатида улғайган йигит..» Аллоҳ йўлидаги биродарим! Агар Аллоҳнинг ибодатида улғайсангиз, Аллоҳнинг маъсиятидан юз ўгирсангиз, қадамингиз гуноҳда тойилса, Аллоҳ жалла ва алога тавба қилишга шошилсангиз, Аллоҳ таоло Ўзининг соясидан бошқа соя йўқ кунда сизни Ўз соясида соялантиради.\nЭй навқирон йигит! Эй заковатли йигит! Эй ўз жонига жабр қилиб юрган йигит! Умидим шуки, Аллоҳга тавба ва тоат қилишдан кечикиб қолмайсиз. Зеро, тоат азизликдир, тоат шарафдир. Дунёда ҳам, охиратда ҳам азизлик фақат Аллоҳнинг тоати билан бўлади.\nНима учун йигитни хосладилар?! Чунки, йигитлар томирида шаҳват гупуриб туради.. Чунки, йигит кишини айниқса, балоғат ёшида бутун вужудини шаҳватлар ўз гирдобига тортишга зўр бериб уринади.. Лекин, ибодатда улғайган йигит Аллоҳдан қўрққанидан ва Аллоҳнинг кузатиб туришини вужуди билан ҳис қилганидан нафсини сақлайди, шаҳватларига қарши туради, ёмонликларга буюрадиган нафси амморасидан ғолиб келади.\nШунинг учун Аллоҳ таоло бу ибодатли, тақводор ва покиза йигитни мукофотлаб, Ўз соясидан ўзга соя йўқ кунда арши соясида соялантиради.\n«Қалби масжидларга боғланган киши…» Яъни, қалби, фикри-зикри масжидда бўлади. Фарз намозини ўқигач, ҳалол ризқ талабида дунё ишига чиқиб кетган пайтида ҳам, уйига ва бола-чақаси ҳузурига қайтиб келганида ҳам қалби масжидга муштоқ бўлади, яна қайтиб масжидга боришга ва Аллоҳнинг уйида ибодат, зикр ва Қуръон тиловати билан ўтиришга интилади. Имкони бўлса, бутун вақтини масжидда ўтказсам эди, дейди.\nЭй бутун вақтини телевизор қаршисида, сериаллар, спорт мусобақалари ва кинофилмлар томоша қилиш билан ўтказувчи! Шунча вақтингизни масжидда, Аллоҳнинг уйида ўтказсангиз бўмайдими?! Қалбингиз масжидга боғланса, қиёмат куни сояга муҳтож пайтингизда Аллоҳнинг соясида бўласиз.\n«Аллоҳ йўлида дўстлашган, Унинг йўлида бирлашиб, Унинг йўлида ажрашувчи икки киши…» Бу Аллоҳ йўлидаги муҳаббатдир.\n«Ким Аллоҳ учун яхши кўриб, Аллоҳ учун ёмон кўрса ва Аллоҳ учун инъом этса ва Аллоҳ учун ман қилса, иймонини комил қилибди» (Саҳиҳ, Абу Довуд: №4681, Саҳиҳул-жомиъ: №5965).\nАллоҳ йўлидаги севги алоқаси энг кучли ва энг қимматли алоқадир. Билингки, «Иймоннинг энг мустаҳкам дастаси – Аллоҳ йўлида дўстлашиш ва Аллоҳ йўлида душманлашиш, Аллоҳ йўлида яхши кўриш ва Аллоҳ йўлида ёмон кўришдир», деганлар Расулуллоҳ соллаллоҳу алайҳи ва саллам. (Табароний ва бошқалар ривояти, «Саҳиҳул-жомиъис-сағир: 2539).\n«Менинг йўлимда муҳаббатлашган кишилар қани? Бугун, Менинг соямдан бошқа соя йўқ кунда Мен уларни Ўз соямда соялантираман». (Муслим: №2566, Муваттоъ: 2/952).\n«Мансабли ва соҳибжамол аёл ўзига чорлаганда: «Мен Аллоҳдан қўрқаман», деган киши..» Яъни, зинога чорлаганида Аллоҳни эслаб, Унинг кузатиб туришини ўйлаб, Аллоҳдан қўрққанидан бу катта гуноҳдан ўзини тортган киши.\n«Махфий ҳолда садақа берган, ҳатто ўнг қўли берганини чап қўли\n«Аллоҳни холий зикр қилиб, кўзёши тўккан киши». Ўзи билан ўзи холи қолиб, кечалари туриб, намоз ўқийдиган ва Аллоҳни зикр қиладиган, қалби Аллоҳнинг маҳобати билан лиммо-лим бўлиб, Аллоҳдан қўрқиб кўзидан ёш тўккан киши.\nРасулуллоҳ соллаллоҳу алайҳи ва саллам айтганлар: «Иккита кўзга – Аллоҳдан қўрқиб йиғлаган кўзга ва тун бўйи Аллоҳ йўлида қўриқчилик қилиб чиққан кўзга дўзах ўти тегмайди» (Саҳиҳ, Термизий: №1639, Саҳиҳул-жомиъ: №6107).\nҚиёмат куни Аллоҳ Ўз соясида соялантирадиган яна бошқа кишилар ҳам бўлади.\nҲофиз Ибн Ҳажар юқоридаги етти кишидан бошқа яна Аллоҳ Ўз соясида соялантирадиган кишиларни «Маърифатул-хисол ал-мувсила илаз-зилал» (Сояга етказувчи хислатларни таниш) деб номланувчи алоҳида бир китобда жамлаганлар.\nСаҳиҳ ҳадисда Расулуллоҳ соллаллоҳу алайҳи ва саллам айтганлар: «Ким (қарзини тўлашга) қийналган кишига муҳлат берса, Аллоҳ уни Ўзининг соясидан бошқа соя бўлмаган кунда Ўз соясида соялантиради». (Саҳиҳ, Термизий: №1306, Саҳиҳул-жомиъ: №6107).\nСевикли дўстим! Мазкур тоатларга ва яхши хислатларга ҳарис бўлинг, шояд Аллоҳ Ўз соясидан бошқа соя йўқ кунда сизни ҳам Ўз соясида сояланишга чорласа!\nҚолган халқлар ҳаммаси ана шундай оғир қийинчилик ичида жуда узоқ туриб қолади. Ҳолат оғирлашиб, шу даражага борадики, айримлар дўзах азоби ҳам бу ерда туришдан енгилроқ бўлса керак деган гумонда бу шиддатли ва даҳшатли мавқифда тургандан кўра дўзахга маҳкум бўлиб кетсам ҳам майли эди, деб қолади.\nЎшанда халойиқлар Аллоҳ таоло халқлар ичида ҳисоб-китоб ва ажрим ишини тезроқ бошласайди, шояд бу оғир мавқифдан қутулсак эди деб, У зотга илтижо қиладиган ва воситачилик қиладиган одам қидириб қоладилар ва шу мақсадда бир қанча пайғамбарларга мурожаат қиладилар. Бироқ, пайғамбарлар ҳам ўз жонимни қутқарсам ҳам катта гап, деб бу ишга ботинмайдилар.\nШундан сўнг мақтовли мақом соҳиби, ҳавзи кавсар эгаси, тикилган байроқ эгаси, қиёмат кунидаги буюк шафоат соҳиби бўлмиш Муҳаммад Мустафо соллаллоҳу алайҳи ва саллам маҳшаргоҳдаги халойиқлар номидан воситачи бўлиб, Аллоҳ таолога илтижо қиладилар ва уларнинг ҳисоб-китобларини тезроқ қилишини сўрайдилар.\nБугунги суҳбатимизни шу ўринда якунлаймиз. Келгуси суҳбатимизда иншооллоҳ, Аллоҳ қодир қилса, мазкур улуғ шафоат ҳақида сўз юритамиз.\n2011 йил 12-август


Туркия: "Бу сиёсатда яна қанча қурбонлар берилади?.." - BBC O'zbek\nТуркия: "Бу сиёсатда яна қанча қурбонлар берилади?.."\nШохрух Соипов Мустақил журналист, Истанбул\nImage caption Истанбул, ҳарбий тўнтаришга уринишдан кейин...\nИкки кун аввал Анқара ва Истанбулда кечган ҳодисалар Туркия аҳолисини жунбушга келтирди.\nУч кундирки, Туркия бўйлаб мотам маросимлари давом этмоқда. Қўзғолонда қурбон бўлганлар дафн этилмоқда...\nЯкшанба куни эрталаб Истанбулга келган Президент Ражаб Тойиб Эрдўғоннинг ўзи ҳам қатор масжидларда ўқилган жаноза намозларида иштирок этди.\nМатбуотда давлат ва миллат ҳимояси учун нобуд бўлганлар "қаҳрамонлар", ўлдирилган аскарлар эса, "халқ хоинлари" дея таъриф олаётгани баҳсу мунозараларни уйғотган.\n"Оддий аскарларда ҳеч қандай айб йўқ. Улар фақат буйруқни бажарганлар. Улар ҳам бизнинг фарзандларимиз - ўғлимиз, ака-укамиз, турмуш ўртоғимиздир. Аскарларни ёмон кўрмаслигимиз керак. Ҳозир менинг кичик укам ҳарбийда аскарлик вазифасини ўтаяпти. Аҳволи яхши. Улар ҳар доим давлатга садоқатли бўлиб қоладилар", - дейди Насиба исмли хоним.\nФото муаллифлик ҳуқуқи BBC Sport\nImage caption "Ғалаба"ни нишонлаётган автомобиллар сигналларидан қулоқлар қоматга келган\nИжтимоий тармоқларда оломон турк аскарларини қонга белаб калтаклаётгани, баъзилари ҳатто ўлдирилгани акс этган видеолар тарқалди.\nБошқа бир видеода ўлдирилган аскарлар яқинлари Эрдўғонни қарғаб, унга лаънат ўқиётганлари акс этган.\nИстанбул кўчаларида турк байроғини елкаларига ташлаган одамлар: "Ё, Аллоҳ, Аллоҳу Акбар" дея, давлат раҳбари Эрдўғонни дастакловчи шиорларни айтиб қичқирадилар. Икки кеча кундуз "ғалабани" нишонлаётган енгил, юк автомобиллари тўхтовсиз сигнал босишларидан қулоқлар қоматга келди...\nImage caption Президент Эрдўғон тарафдорлари\n"Мен Эрдўғонни севмайман. Аммо, айни дамда уни ўрнига ўтирадиган, давлатни бошқара оладиган муносиб номзод йўқ. Шундай экан, хоҳлаймизми ёки йўқ бу инсон ҳозир иқтидорда қолаверади, унга бўйсунамиз", - дейди Мустафо исмли суҳбатдошим.\nЎтган қисқа вақт асносида 6 мингдан ортиқ инсон ҳибс қилинди. Улар орасида юқори мартабали ҳарбийлар, ҳакамлар бор.\nЖумадан шанбага ўтар кечаси ҳарбий тўнтаришга уриниш 200дан ортиқ инсоннинг умрига зомин бўлди. Юзлаб одамлар тан жароҳати олишди.\nАммо, ҳодисада қўли борликда гумон қилинганларни ушлаш давом этаркан, кўплаб саволлар жавобсиз қолмоқда.\n"Кутилмаганда, ҳеч кимсанинг хабарисиз ушбу ҳодисалар қандай юз берди? Давлат, хавфсизлик хизмати қаерга қараб ўтирганди?.. Бу сиёсатда яна қанча қурбонлар берилади?" - дея савол қўяди Эрдал исмли Истанбуллик таҳлилчи.\nImage caption Ҳодисаларда инсонлар нобуд бўлишди\nИстанбулнинг марказий майдонлари ва кўчаларида одамлар мамлакат байроғи билан бирга махсус шиорларни ҳам кўтариб олишган.\nУлар шаҳар мавзеларида тунлари қўриқчилик қилишмоқда.\nБуларнинг "барчаси аввалдан режаланган" деган шубҳаю гумонга бораётганлар ҳам йўқ эмас...\n•Би-би-си Ўзбек хизмати билан Whatsapp, Telegram ва Viber орқали боғланишни истасангиз, телефонимиз:+44 78-58-86-00-02 •ТЕЛЕГРАМДА ЭСА каналимиз - https://telegram.me/bbcuzbek


Ислом молияси: юқори талаб\nЖаҳон миқёсида умумий активлари миқдори 2024 йилга келиб 3.96 триллион АҚШ долларига етиши кутилаётган ислом молияси, пандемия туфайли пайдо бўлган тўсиқларига қарамай, ҳукуматларнинг қўллаб-қувватловчи сиёсати, ҳамда ислом молия маҳсулотларига бўлган юқори талаб ўлароқ уларнинг молия бозорларидаги иштироки чуқурлашди ва ислом молия тармоғи барча жабҳаларда кенгайишда давом этди.\nИслом молиясининг асосий уч устуни: Ислом банкчилиги, Сукук ва Такофул (ислом суғуртаси) барча муҳим молиявий бозорларга, хусусан, Форс Кўрфази мамлакатларига кириб бориши ва юқори ўсиш суръатлари сақланиб қолиши кутилмоқда.\n“Moody’s Investor Service” компаниясининг янги нашр этилган ҳисоботида, Форс Кўрфази давлатларидаги ислом ва анъанавий банкларнинг бирлашиши ҳам умумий активларнинг фавқулодда (бирданига) ўсиб кетишига олиб келиши мумкинлиги, Саудия Арабистони ислом банкчилигининг энг йирик маркази бўлиб қолиши, Малайзия ислом банкчилиги барқарор ўсишда, Омон ва Туркия ислом банкчилиги эса тез суръатлар билан ўсишда давом этиши таъкидланган ҳисоботда.\n“Биз, ислом молияси 2021 йилда ва ундан кейин ҳам ўсишда давом этиб, анча йиллардан бери давом этаётган юқори ўсиш суръатларини сақлаб қолади деб умид қилмоқдамиз. Умуман олганда, ислом молияси кўп сонли аҳолиси мусулмон бўлган давлатларда, етарлича ривожланмаганлиги соҳа кенгайиши учун катта имкониятлар яратади”, деб баёнoт берди, Moody’s етакчи таҳлилчиси ва вице президенти Ашраф Мадани.\nРейтинг агентлиги маълумотига кўра, Форс кўрфази мамлакатлари, Малайзия, Индонезия ва Туркия каби асосий ислом молия бозорларига кириб бориш даражаси 2019 йил 31.4 фоиз бўлган бўлса, 2020 йилда 32.8 фоизга етди (ушбу кўрсатгич 2013 йилда 25.5 фоизни ташкил қилган эди).\nФорс Кўрфази давлатлари нефт нархларининг пасайиши, жиддий бюджет тақчиллиги туфайли, ҳамда мавжуд молиявий эҳтиёжларни ҳисобга олган ҳолда, сукук чиқаришни тобора ошириб боришади.\nМаданининг маълум қилишича, жаҳонда (умумий) сукук чиқариш (эмиссия) 2021 йилда барқарорлашиб, 190-200 миллиард АҚШ доллари атрофида бўлиши таҳмин қилинмоқда. Энг юқори кўрсатгич 2020 йилда қайд этилган бўлиб, ўша йили 205 миллиард АҚШ долларига тенг миқдорда сукук чиқарилган эди.\nИслом суғуртаси – такофул ҳажми ҳам ўсишда давом этади, чунки келаётган 2-3 йил давомида такофул бўйича мукофотлар (яъни такофул иштирокчилари маблағлари ҳисобидан қилинган сармоялар натижасида олинган фойдадан уларга тўланадиган улуш) ҳажми ошиши кутилмоқда. Рақамли технологиялар ва қонунчиликнинг ривожланиши, яъни тегишли меъёрий-ҳуқуқий хужжатларнинг ишлаб чиқарилиши ва қабул қилиниши ҳам такофул бозорини кенгайишига ёрдам беради.\nХусусий тармоқни ривожлантириш ислом корпорациясининг (ICD) 2020 йилдаги “Ислом молиясини ривожлантириш” юзасидан тайёрлаган ҳисоботига кўра, жаҳон ислом молияси активлари 14 фоизгача ўсиб, 2019 йилда 2.88 триллион долларга етди ва бу Жаҳон банк-молия инқирозидан бери ушбу соҳада қайд этилган энг юқори кўрсатгич бўлди.\nҲисоботда таъкидланишича, 2019 йили Форс Кўрфази давлатларининг ислом молия активлари 1.2 триллион АҚШ долларига етган. Ундан кейин Яқин Шарқ ва Шимолий Африка давлатлари ислом молия активлари ҳажми 755 миллиард АҚШ долларини, Жанубий-Шарқий Осиё давлатлариники эса 685 миллиард АҚШ долларини ташкил қилган.\nИслом банк тармоғи умумий ислом молияси активларининг асосий тармоғи ҳисобланади. Ушбу тармоқ ҳажми 2019 йилда 14% га ўсиб 1.99 триллион АҚШ долларига етди. Мисол учун, ушбу кўрсаткич 2018 йилда бор-йўғи 1%га, 2015 йилдан 2018 йилгача эса ўртача йиллик ўсиш суръати эса 5% га тенг бўлган.\nИслом жамғармалари ва ислом суғуртаси (такофул) соҳасида юқори ўсиш суръатлари сақланиб қолади. Жаҳон ислом молия жамғармалари бошқарувидаги активлар ҳажми 2021 ва 2022 йилларда мос равишда 4 % ва 5% га ўсиши кутилмоқда.


Банк раҳбари дарахтлар кесилганини тан олди, бироқ бунга рухсат берувчи ҳужжатларни тақдим этолмади\n“Qashqadaryo” газетасининг 2020 йил 6 октябрдаги сонида “Банкни таъмирлаш баҳонасида арчалар ғойиб бўлди. Қаерга ва нега?” сарлавҳали мақола чоп этилган, унда бир неча йил олдин Қарши тумани ҳокимлиги, давлат солиқ инспекцияси, халқ таълими бўлими бинолари таъмирланиши баҳонасида кўплаб дарахтлар кесиб ташлангани, қолаверса, “Агробанк” туман филиали биноси ҳам қайта таъмирдан чиқарилгач, унинг ёнидаги арча дарахтлари ғойиб бўлиб қолгани тилга олинганди.\nАввало, шуниси қизиқки, мақола чоп этилгач, тегишли мутасаддилар муаммо қолиб, муаллифнинг ким эканига қизиқиб қолишди. “Дарахтлар кесилганига кўп бўлган экан, нега энди ёзади?” деган эътирозлар ҳам бўлди. Хўп, ўша дарахтлар нега кесилган ўзи, деган саволни ҳеч бир мутасадди ўзига бериб кўрмади чоғи.\nАйтиш керакки, бирор масалага қачон эътибор қаратиш ва унда ўз номини ёки тахаллусини кўрсатиш – бу журналистнинг ҳуқуқи. Қарши туманидаги кўздан ғойиб бўлган дарахтлар эса журналистнинг назарига энди тушибдими, бунинг учун уни маломат қилиш ноўрин. Бордию муаллиф дарахт кесилаётганига гувоҳ бўлганида, индамай ўтиб кетмасди албатта...\nХуллас, газетада чоп этилган мақола вилоят экология ва атроф-муҳитни муҳофаза қилиш бошқармаси ходимлари томонидан ўрганилибди. Мазкур жараёнда “Агробанк” Қарши тумани филиали раҳбари ҳақиқатан хам қурилиш вақтида бино олд тарафидаги дарахтлар қонуний тартибда махсус рухсатномалар олинган ҳолда кесилганини билдирибди. Аммо буни исботловчи бирор ҳужжат кўрсатилмагани ажабланарли.\nНатижада тегишли ҳужжатлар расмийлаштирилиб, туман прокуратурасига тақдим этилган.\nЎйлаймизки, прокуратура ходимлари банк биноси олдидаги кўплаб дарахтлар қаёққа ва қай тариқа гум қилинганига ойдинлик киритишади...


ЕОИИ ёки Россия-Беларусь Иттифоқи. Қозоғистон қай бирини танламоқчи? | Qalampir.uz\nЕОИИ ёки Россия-Беларусь Иттифоқи. Қозоғистон қай бирини танламоқчи?\nОлам\t03 Июнь 11:45 2434\nҚозоғистон Республикаси Президенти Қосим-Жомарт Тўқаев Россиянинг “Комсомольская правда” таҳририятига интевью берди. Ушбу суҳбат таҳририят сайтида эълон қилинди. Интервьюда турли долзарб масалалар юзасидан фикрлар ўртага ташланган. Мана шулардан бири Қозоғистон Россия-Беларусь иттифоқи ва Евросиё иқтисодий иттифоқига аъзо бўлиш ёки бўлмаслик ҳақида бўлди.\n“Қозоғистон Россия ва Белорусия билан ҳам икки томонлама, ҳам интеграцион бирлашмалар доирасида фаол иш олиб бормоқда (ЕОИИ, КХШТ, МДҲ). Бизда Россия ва Белорусия Иттифоқ давлатига кириш режалари йўқ. Юқорида қайд этилган ташкилотлар доирасида интеграцияни янада ривожлантириш устувор йўналиш ҳисобланади”, деди Тўқаев.\nДавлат раҳбарининг таъкидлашича, ЕОИИнинг фақатгина иқтисодий иттифоқ сифатида салоҳиятини кучайтириш катта қизиқиш уйғотмоқда. Тўқаевнинг фикрича, кооперацион алоқаларни ривожлантириш, товарлар, хизматлар, ишчи кучлари учун умумий бозорни яратиш, Иттифоққа аъзо давлатларнинг инвестицион жозибадорлигини ошириш орқали Евросиё иқтисодий иттифоқини самарали глобал тузилмага айлантириш мумкин. Унинг таъкидлашича, бу борадаги ишлар изчил ривожланмоқда. 2025 йилга келиб умумий энергия ва молия бозорлари шакллантирилади.\n“Рақамли ҳамкорлик истиқболли йўналиш ҳисобланади. Баъзан ЕОИИда, ҳатто энг юқори даражада, мунозаралар тез-тез бўлиб туради. Аммо, айтиш мумкинки, бу мунозаралар иттифоқни янада муваффақиятли, обрўли ва жозибали қилиш учун умумий истакка асослангандир”, деди Қозоғистон Президенти.\nАввалроқ, Қосим-Жомарт Тўқаев Қозоғистонда АҚШ ҳарбий базаси ташкил этилиши борасидаги мавзуга ўз муносабатини билдиргани ҳақида хабар берган эдик.\n08 Июль 16:31 40638\n07 Июль 23:49 39364\n08 Июль 14:23 32573\n08 Июль 20:53 31213\n07 Июль 12:56 28583


Паркентда ошиқ йигит бошқага унаштирилган севган қизини пичоқлаб ўлдирди\n12 август 2020, Тошкент вақти: 19:55\nПаркент тумани Ички ишлар бўлими мулозими Озодликка шундай ҳодиса бўлганини тасдиқлади ва бу бўйича Ўзбекистон Жиноят кодексининг 97-моддаси, “Қасддан одам ўлдириш” банди бўйича иш очилиб, туман прокуратураси тергов олиб бораётганини маълум қилди.\nПаркентлик ошиқ севган қизининг бошқага унаштирлиши ортидан уни ва бўлажак куёвни пичоқлади. Гувоҳлар йигит рашк устида қотилликка қўл урганини айтишмоқда. Паркент туман Ички ишлар бўлими мулозими Озодликка шундай ҳодиса бўлганини тасдиқлади ва бу бўйича Ўзбекистон Жиноят кодексининг 97-моддаси (“Қасддан одам ўлдириш”) бўйича иш очилиб, туман прокуратураси тергов олиб борилаётганини маълум қилди.\nВоқеа Тошкент вилояти Паркент туманида 25 август куни содир бўлди.\nПичоқлаган йигит ва пичоқланган келин-куёвнинг исми Озодликка маълум лекин тергов сири важидан таҳририят буни очиқламайди.\nГувоҳларнинг Озодликка айтишича, пичоқланган қиз воқеа жойида ҳалок бўлган, унинг бўлғуси турмуш ўртоғи оғир аҳволда касалхонага ётқизилган. Қотилликда гумон қилинаётган йигитни милиция қўлга олган.\nҲалок бўлган қиз қўшниларидан бирининг Озодликка айтишича, ҳибсга олинган йигит марҳумнинг синфдоши бўлган, қизнинг ота-онаси уни бошқа йигитга унаштиришгани учун рашк устида бўлғуси келин-куёвни пичоқлаган.\n- Бу йигит қизни яхши кўрар экан. Лекин қизнинг ота-онаси уни бадавлат оиладан бўлган йигитга унаштирган. Келаси ҳафта тўйлари бўлиши керак эди. Уларнинг учрашишини пойлаб юриб ҳалиги йигит пичоқлаган. Қиз шу ерни ўзида ўлди, йигит ўта оғир аҳволда касалхонага ётқизилди, - дейди ҳалок бўлган қизнинг қўшниларидан бири.\nОзодлик пичоқлаб ўлдирилган қизнинг онасига боғланди, лекин у гапиришни истамади.\nПаркент туман Ички ишлар бўлими мулозими Озодликка шундай ҳодиса бўлганини тасдиқлади ва бу бўйича Ўзбекистон Жиноят кодексининг 97-моддаси, “Қасддан одам ўлдириш” банди бўйича иш очилиб, туман прокуратураси тергов олиб бораётганини маълум қилди.\nПаркент тумани прокуратураси расмийлари мазкур иш бўйича тергов тугамаганини айтиб, бу бўйича изоҳ беролмасликларини билдиришди.\nЎзбекистонда рашқ устида рўй берган жиноятлар ҳақида Озодлик аввал ҳам хабар берган.\nЎтган йили Ангрен шаҳрида куёв тўйдан бир кун олдин пичоқланган, лекин омон қолган эди.\nОзодлик билан суҳбатда бўлган гувоҳлар келиннинг собиқ севгилиси куёвни пичоқлаганини айтишган.\nФарғона вилоятининг Фурқат туманида эса уч ой аввал бокира чиқмади деб ҳайдалган қизнинг отаси турмушга чиқишидан олдин қизи билан севишган 28 ёшли йигитни пичоқлагани ҳақида Озодлик хабар берган эди.\nИкки йил аввал эса Самарқандлик ошиқ йигит севган қизининг бошқага унаштирилиши ортидан тўй арафаси бўлажак куёвни ўғирлаган эди.\nЙигит “куёв ўғирлаш операцияси”га амакиларини ҳам жалб этган. Куёв ўғрилари шу куни милиция тарафидан қўлга олинган. Улар безориликда айбланиб, уч йилдан ортиқроқ муддатга қамалди. Ўғрилардан озод бўлган куёвбола Бекмурод эса эртаси куни унаштирилган қизга уйланган эди.\nСобиқ милиционер хотини, қайнона-қайнотаси ва ўзини пичоқлади. Бир киши ўлди\n"Тошкент" телеканали спортчи Жамшид Кенжаевни тунги клуб қўриқчилари қандай ўлдиришгани ҳақида лавҳа берди


Маданият вазири: «Ўзбекконцерт» санъаткорнинг лицензиясини олиб қўйишга ҳақли эмас» » Ўзбекистон янгиликлари – Zamin.uz\n28 ноябрь 2019, 19:53\n«Ўзбекконцерт» давлат муассасаси санъаткорларнинг лицензиясини қайтариб олишга ваколатли эмас. Лицензияни тўхтатиш ёки бекор қилиш суднинг иши. Бу ҳақида Маданият вазири Бахтиёр Сайфуллаев оммавий ахборот воситалари иштирокида бўлиб ўтган матбуот анжуманида тўхталиб ўтди.\nБахтиёр Сайфуллаев яқинда санъаткорларнинг лицензиясини тўхтатиш ва қайтариб бериш бўйича тарқалган гап-сўзларга ойдинлик киритди:\n«Лицензия билан боғлиқ шов-шувларга сабаб «лицензияни тўхтатди» деган гап бўлди. Оммавий ахборот воситалари инобатга олишларини истардим ─ «Ўзбекконцерт»нинг лицензияни қайтариб олишга ҳаққи йўқ. У лицензияни 10 кунга тўхтатади. Шу вақт ичида тадбиркорни судга беради. Лицензияни бекор қилиш ёки тўхтатиш суд ваколатига киради. Санъаткорларнинг бирортаси давлат ташкилотида ишламайди. Уларнинг ҳаммаси тадбиркор, тадбиркорлик фаолияти билан шуғулланяпти. «Ўзбекконцерт» уларнинг фаолиятини бошқариб туради».\nШунингдек, Маданият вазири «Ўзбекконцерт» давлат ташкилотини тугатиш бўйича ижтимоий тармоқлардаги фикрларга муносабат билдирди.\n«Агар биз кимнингдир гапига кириб, «Ўзбекконцерт»ни ёпадиган бўлсак, кўп нарса ютқазамиз. Ёпиш осон, ташкил қилиш қийин. «Ўзбекконцерт»ни ёпиш ҳақида ўйламаяпмиз, унинг фаолиятини такомиллаштириш бўйича ҳукуматга таклиф киритганмиз», дея қўшимча қилган Бахтиёр Сайфуллаев.\nЭслатиб ўтамиз, «Ўзбекконцерт» давлат муассасаси директори Одил Адуқаҳҳоров санъаткорларнинг лицензиясини олиб қўйиш ва қайтариш жамоатчиликнинг фикридан келиб чиққан ҳолда амалга оширилишини маълум қилган эди.\nЯнгиликлар » Маданият » Маданият вазири: «Ўзбекконцерт» санъаткорнинг лицензиясини олиб қўйишга ҳақли эмас»\n18:16 Президент Давлат бюджети тўғрисидаги қонунни имзолади\n10:17 «Ўзбекконцерт»: «Дизайн» жамоасининг лицензияси бекор қилинди\n00:09 Бепул лицензияни қўлга киритмоқчи бўлган хонандалар диққатига!\n19:12 “Ўзбекконцерт” яна бир хонанданинг лицензиясини олди\n11:49 "Ўзбекконцерт"да санъаткорларнинг кийиниш ва муомала маданияти мавзуларида давра суҳбати бўлиб ўтди\n21:07 “Ўзбекконцерт” 4 нафар машҳур хонанданинг лицензиясини олиб қўйди


Европа чемпионати кўчирилди\n20 Апр 2020 608\nБаскетбол бўйича Европа биринчилиги 2021 йилдан 2022 йилга кўчирилди.\nХалқаро баскетбол федерацияси – ФИБА ташкилот мусобақалари муддатига коронавирус пандемиясининг таъсирига бағишланган видеоконференция ўтказди.\nВидеоконференцияда баскетбол бўйича Европа чемпионати – «Евробаскет-2021» мусобақалари муддатини кўчириш тўғрисида қарор қабул қилинди. Бу галги «Евробаскет-2021» Германия, Грузия, Чехия ва Италияда 2021 йил 2-9 сентябрда ўтказилиши белгиланган эди. «Токио-2020» Олимпия ўйинлари 2020 йилдан 2021 йилга кўчирилганлиги муносабати билан баскетбол бўйича Европа чемпионати энди 2022 йил 1-18 сентябрда ўтказиладиган бўлди.\nБаскетбол бўйича Европа чемпионати – тўрт йилда бир марта ФИБА шафелигида Европанинг эркаклар терма жамоалари ўртасида ўтказиладиган халқаро турнирдир. Бу турнир биринчи марта 1935 йилда Швейцарияда ўтказилган. «Евробаскет»нинг амалдаги чемпиони Словения терма жамоаси ҳисобланади. Ушбу чемпионлик кубоги ФИБА Баскетбол шон-шуҳрат зали аъзоси, ФИБА вице-президенти бўлган Николай Семашко номи билан аталади.\nБаскетбол бўйича Европа чемпионатининг саралаш мусобақалари қитъанинг 41 та миллий терма жамоалари ўртасида ўтказилади. Саралаш ўйинларининг ҳар бир босқичида турли миқдордаги терма жамоалар иштирок этади. Бунда гуруҳдаги ҳар бир жамоа ўз рақибларига қарши икки марта – уйида ва меҳмонда кураш олиб боради. Натижада улар орасидан энг кучли 24 терма жамоаси Европа чемпиони унвони учун кураш олиб боради.\nЭслатиб ўтамиз, баскетбол бўйича Европа чемпионатининг саралаш мусобақлари 2017 йил 23 ноябрда бошланган ва 2021 йил 23 февралда ниҳоясига етиши керак эди, деб хабар беради Миллий олимпия қўмитаси матбуот хизмати.\n12 Мая 2020 4065\n14 Мая 2020 3281\n15 Мая 2020 3076\n13 Мая 2020 2977\n8 Мая 2020 2561\n19 Мая 2020 2530\n7 Мая 2020 2509\n12 Мая 2020 2500\n18 Мая 2020 2374\n7 Мая 2020 2200\n13 Мая 2020 2067\n16 Мая 2020 2000\n8 Мая 2020 1975\n18 Мая 2020 1913\n7 Мая 2020 1853\n10 Мая 2020 1807\n11 Мая 2020 1646\n10 Мая 2020 1617\n15 Мая 2020 1613\n27 Мая 2020 1527


Ўзбекистон Military World Gamesга қайтади – Коммерсант.Уз\nЎзбекистон Military World Gamesга қайтади\nХалқаро ўйинлардаги иштирок ҳақида Халқаро ҳарбий спорт кенгашининг Бош котиби Дорах Мамби Коитанинг Тошкентга ташрифидан сўнг маълум бўлди.\n«Ўзбекистон 1993 йилдан 2008 йилгача турнирнинг фаол иштирокчиларидан бири бўлган. Масалан, Ҳиндистоннинг Ҳайдоробод шаҳрида бўлган IV умумармия ўйинларида ўзбек ҳарбийлари жамоа ҳисобида 101 мамлакат ичида 7- ўринни эгаллаган. Бу, албатта, ёш мамлакат учун жуда катта ютуқ бўлган», — дейди Бош котиб.\nУнинг сўзига кўра, кенгаш ва Ўзбекистон ўртасидаги ўзаро муносабатлар 2008 йилда тўхтатилган. Ушбу ташрифдан кўзланган асосий мақсад – ташкилот ва республика ўртасидаги алоқаларни тиклаш ҳамда ўзбек ҳарбийларига халқаро ўйинларда иштирок этиш имконини беришдир.\nҚайд этиш лозим, Халқаро харбий спорт кенгаши (IMSC) — жаҳондаги энг йирик турлараро спорт ташкилотларидан бири ҳисобланади. Айни вақтда Халқаро ОЛИМПИЯ қўмитасидан кейин энг нуфузли ташкилотдир. IMSC Military World Games ва World Military Cup каби аҳамиятли спорт тадбирлари ташкилотчиси.\nХалқаро ҳарбий ўйинлар 4 йилда бир маротаба ўтказилади. Ёзги ўйинлар илк бора Римда 1995 йилда ташкил этилган. Кейинги ёзги ўйинлар 2019 йили Хитойнинг Ухан шаҳрида ўтказилиши кутилаяпти. 2010 йилдан қишки ўйинлар ўтказила бошлади. Улар Италиянинг Валле-д’Аосте (2010), Франциянинг Анси (2013) ва Сочида (2017) ташкил этилган.\nMilitary World Games Ўзбекистон\nПредыдущая запись Солнечная электростанция в Самарканде: кто откладывает реализацию проекта?\nСледующая запись Как грин-карта стала доходным бизнесом в Узбекистане?\nHuawei и Министерство инновационного развития Узбекистана подписали меморандум о взаимопонимании\nОпрос показал, что нотариальные конторы завышают тарифы на услуги\nИндекс открытости госорганов возглавили ГНК, ЦБ и Минюст\nАвтобуслар ва юк техникаси миллий валютага сотилади\nВазирнинг янги ўринбосари: ишни боғчалардан бошлаймиз\nЕБРР начнет проводить в Узбекистане консультации для малого бизнеса\nЛицензирование ювелиров ускорили\nВ Узбекистане создадут Фонд по развитию математики\nПарламентская Ассамблея ОБСЕ поддержит реформы в Узбекистане


Россияда муҳожирлар учун махсус алифбо нашр этилди\n18 октябр 2021, Тошкент вақти: 09:22\n“Муҳожирлар учун русча алифбо” муқоваси.\nСанкт-Петербургда Россияда яшаëтган миллионлаб муҳожирлар ва улар фарзандларига мўлжалланган махсус ўқув қўлланмаси чоп этилди. Ҳозирча кичик тиражда чоп этилган бу дарсликдан Россиядаги меҳнат муҳожирларининг энг катта қатламига айланган ўзбекистонликларнинг деярли хабари йўқ.\nАлександр Герцен номидаги Санкт-Петербург Педагогика университети профессор Ирина Лысакова бошчилигидаги илмий ходимлар гуруҳи томонидан “Русский букварь для мигрантов”, яъни “Муҳожирлар учун русча алифбо” ўқув қўлланмаси ишлаб чиқилди.\nБу Россия тарихидаги муҳожирлар учун махсус ҳозирланган дастлабки қўлланмадир, дейди Озодлик билан суҳбатда филология фанлари доктори, профессор Ирина Лысакова:\n- Биз икки йил олдин рус тилида сўзлашишни билмайдиган лўли болалар учун “Азбука” қўлланмасини ишлаб чиққан эдик. Бу дастурни ҳозирлаган Петербургдаги “Мемориал” жамияти бўлими дастлабки ёрдам пулини Европа иттифоқидан олгач¸ биз бу соҳада мутахассис бўлганимиз боис¸ лўлилар учун алифбо китобини ишлаб чиқиш таклифи билан бизнинг кафедрага мурожаат қилди.\nБу биринчи дарслигимиз жуда кам сонда¸ оқ-қора рангда чоп этилди. Лекин шундан кейин оммавий ахборот воситаларида кенг довруғи кетган китобчамизни чоп этиш таклифи билан Москванинг “Кноррус” нашриёти мурожаат этди. Биз муаллифлар, бир нарсага амин бўлдик: бугунги кунда Россияда муҳожирлар фарзандларига бу алифбо жуда зарур ва уни нафақат лўлилар, балки Россияга кўчиб келаётганларнинг бари учун мослаш керак. Бу ерда яна бир муаммо вужудга келди: биз бу болаларнинг ота-оналарини ҳам ўқитишга этиборимизни қаратишимиз зарур. Бу эса бизнинг кейинги лойиҳамиз, дейди Озодлик билан суҳбатда мазкур лойиҳа раҳбари Лысакова.\nМуҳожирлар учун махсус алифбога машқлар ëзилган диск ҳам илова қилинган.\n“Муҳожирлар учун русча алифбо” ўқув қўлланмаси устидаги дастлабки ишни оддий машқлар жамламасини тузишдан бошлаган педагогика университети профессори Лысакова жорий йилнинг май ойида китобни 500 нусхада чоп этишга муваффақ бўлинганини айта туриб¸ Россиядаги муҳожир боласи учун махсус қўлланма тузиш заруратини изоҳлайди:\n- Петербургнинг бозор атрофларидаги мактабларга ўз фарзандларини топширган меҳнат муҳожирларининг кўпинча ўз болалари таълим-тарбиясига эътибор қаратишга вақтлари ҳам бўлмайди. 1, 2, 3-синф болакайларининг аксарияти ўзга маданиятдан, ўзга тилдан ажратилиб рус мактабларига ўз ёғида қовурилишга ташланади. Асос билимларга эга бўлмаган болачаларнинг аксарияти ўқишда қийналади, иштиёқи сўнади, натижада "иккичи"ларга айланиб қолади, дейди Ирина Лысакова.\nРоссияда яшаëтган меҳнат муҳожирлари сони миллионларни ташкил қилгани ҳолда¸ улар болаларига мўлжалланган махсус алифбонинг атиги 500 нусхада чоп этилгани бу дарсликнинг оммавийлашувига кўп ҳам имкон бермаëтир. Айни пайтда профессор Лысакова¸ иқтисодий-ижтимоий жиҳатдан оғир аҳволда кун кўраëтган аксар муҳожирларнинг ўз болаларига бу қўлланмани олиб беришига кўп ҳам кўзи етмаслигини афсус билан қайд эта туриб¸ ҳозирча дарсликнинг асосий харидорлари фақат муҳожирлар болалари билан бевосита ишлаëтган мактаб маъмуриятларигина эканини қўшимча қилади.\nСанкт-петербурглик педогог айтган бу фикрларда қанчалик жон борлиги¸ яъни Россиядаги меҳнат муҳожирининг ўз боласи таълим-тарбияси учун вақт ва маблағ сарфлашга қанчалик имкони борлигини ўрганиш учун ўзбекистонлик айрим муҳожир ота-оналарга мурожаат қилдик.\nСуҳбатдошларимиздан бири - Челябинскда истиқомат қилаётган Маъмуржон ака фарзандларининг рус мактабларидаги таълим тизимига мослашиш жараёнида бевосита ўзи иштирок этгани ва бугунги кунда бу ҳаракатлари зое кетмаганини гапиради:\n- Биринчи келганда бу нотаниш юрт, нотаниш синф. Болалар билан мулоқотда бўлишида қийналди. Улар қандайдир ётсиради, чунки четдан келганлиги билинадию.. Рус тилини сал қийинчилик билан ўрганди. “Дай хлеб, дай сол”ди биларди, холос”. Ҳозир Худога шукур¸ ўзи кирди - коллежда ўқияпти, иккинчи курсни тамомлади. Аввал келганида бир йил орқа синфга берасиз¸ деди. Майли, қийналсаям ўтиб кетади дедим бир йил.. Репетиторство олдим. Бошланғич синфдан рус тилидан, математикадан, географиядан, ботаникадан, шу қийналган фанидан. Худо ҳоҳласа, қийналиб-қийналиб ўзига келиб қолди яна, дейди ўз фарзандининг рус мактабига мослашиш жараëнида кечирган машаққатлари билан ўртоқлашган Маъмуржон ака.\nНавбатдаги суҳбатдошимиз Москвада яшаëтган Аминжон ака эса дастлаб фарзандларининг ўқишига етарли эътибор қарата олмаганидан қийналганини сўзлайди:\n- Гапнинг очиғини айтсам, Москвада яшаш осон эмас-да¸ 5 болам бор менинг. Постоянно иш билан загруженман: ишга бораман, қайтаман, овқатни ейманда¸ ухлайман. Эртаси куни яна иш. Шунинг учун фарзандларимнинг ўқишидаги қийинчиликлари бўлган бўлсаям¸ мен сезмаганман, эътибор қилишга вақтим ҳам бўлмаган. Бошида биринчи синфга боришдан олдин подготовителний классга борди. Йил охирида улар боланинг лаёқатига қараб улар обший классга биттасини ўткизишди. Иккинчиси яна бир йил синфида қолади, дейишди, тайёрлашди, дейди Аминжон ака.\nМосквада меҳнат қилаётган Аминжон ака, Россиядаги муҳожирлар болалари учун махсус дарсликлар чиқарилишини қўш қўллаб қувватлашини айтади:\n- Агар ўқув дастурини болаларга осонроқ қилиб берган бўлса, мен жуда хурсанд бўлиб олар эдим, чунки улар ўзбекчадан бирданига русчага ўтиб кетган-да.. Ёши каттароқ ўғлимга қийин бўлмасаям¸ қизчамга қийин бўлгани аниқ. Мана ҳозир Москванинг ҳар бир округида келгиндиларнинг фарзандлари учун алоҳида класс ва алоҳида дастурлар чиқарилибди. Шу нарсага мен анча хурсанд бўлдим, чунки бизнинг болалар бирданига келиб рус тилини ўзлаштира олмайди. Лекин энг катта қийинчилик маданий томондаги фарқ бўляпти. Бу ернинг муомаласи, кийинишлари, бир-бири билан муомалалари¸ гапнинг тўғриси¸ менга шахсан ёқмайди. Лекин муҳитнинг таъсири бўлмасдан иложи йўқ, дейди Россия пойтахтида фарзандларини ўқитиш ва тарбиялаш муаммоларига дуч келаëган меҳнат муҳожири Аминжон ака.\nРоссия Миграция хизмати тарқатган расмий маълумотга кўра, 2009 йилда Россияга 15 миллионга яқин меҳнат муҳожири кириб келган. Ҳозирча булардан қанчасининг Россияда фарзандлари билан яшаëтгани номаълумлигича қолмоқда.


Нурсултон Назарбоев ўз ваколатларини топширди: Қозоғистонда...\n19.03.2019 18:21 0 165\nҚозоғистон президенти Нурсултон Назарбоев бугун, 19 март куни Қозоғистон халқига мурожаатида ўз ваколатларини топширишини эълон қилди. Бу ҳақда «Zakon.kz» ёзмоқда.\n«Қозоғистонликлар, биз сизлар билан биргаликда ҳаммасини уддаладик. Сиз мени ҳамма сайловларда қўллаб-қувватладингиз. Шундай давлатнинг президенти бўлиш бахтдир. Президент бўлганим туфайли сизлардан миннатдорман. Мен Президент сифатидаги ваколатларимни топшираман», деган Назарбоев ўз баёнотида.\nХориж 15/01, 11:19


28 октябр 2020, Тошкент вақти: 13:36\nСурхондарё вилоят, Термиз шаҳридан “OzodMikrofon”га арз қилган, исми сир қолишини сўраган тадбиркорлардан бирининг айтишича, тадбиркорлар куз-қиш мавсумида газ бўлмаслигидан огоҳлантирилиб, уларга кўмир, ўтин ва бошқа ёқилғи турига ўтиш тавсия этилган.\n“Биз, Термиз шаҳридаги кафе, ошхоналар эгалари беш ойлик карантиндан чиқиб, энди иш бошлаганимизда янги муаммо пайдо бўлди. Энди бир ой ишламай Термиз шаҳаргаз томонидан 2020-2021 йил куз-қиш мавсумида газ етказиб берилмаслиги ҳақида огоҳлантириш хати олдик. Электр токи билан ишлайлик десак, унга ишонч йўқ, ўчиб қолаверади. Газ баллонга ўтайлик десак, нафақат тадбиркорлар, балки аҳолининг газ баллонларини тўлдириб берадиган шохобчанинг ўзи йўқ. Биз нима қилайлик энди, шундай ҳам пандемия даврида беш ой ишламадик.\nҲар кубметр газга 1000 сўмдан тўлайсизлар, қиш пайти ҳам газ узилмайди дейишган эди, майли дедик, тўлаяпмиз. Счетчик қўйинглар деди, қўйдик. Шунча газ конлари очиляпти, ўзимизнинг мамлакатдан чиқадиган газга нега ёлчимаймиз? Давлат раҳбарлари халқнинг карантинда қанчалик қийналганини нега ўйламайди?”\nТадбиркорга юборилган огоҳлантириш хати\n“Ёрдам пулига ташаккурнома ёздириб олишдию лекин пулдан уриб қолишди”\n“Аҳмадбойга алдангандай ломбард ташкилотига пул қўйиб чув тушдик. Прокуратура чора кўрмаяпти”


KaNews - Жергиликли өнимлерди биржа саўдаларына шығарыў тәртиби жеңиллетиледи\nЖергиликли өнимлерди биржа саўдаларына шығарыў тәртиби жеңиллетиледи\nПрезидент Шавкат Мирзиёевтиң басшылығында 17-май күни товар-шийки зат биржасында саўдаларды ҳәм онда жергиликли кәрханалардың қатнасыўын кеңейтиў мәселелери бойынша видеоселектор мәжилиси өткерилди.\nБиржа бул – базар экономикасының әлипбеси. Ондағы саўдалар еркин бәсекини қәлиплестиреди, исбилерменлерге жаңа базарларды ашады «жасырын экономика» ҳәм коррупцияны кескин азайтады.\nУсы бағдардағы реформалардың нәтийжесинде кейинги үш жылда елимизде саўда айланысы 2 есеге өсип, 90 триллион сумға жеткен, сатылатуғын товарлардың саны болса 3 есеге көбейген.\nБуннан тысқары, сырт еллерде Өзбекстан товар-шийки зат биржасының 20 саўда майданшасы шөлкемлестирилип, усы жылдың 4 айында олар арқалы 170 миллион долларлық өним сатылған. Сондай-ақ, 1 мың 200 ден аслам сырт ел компаниялары елимиз биржасына үлкен көлемдеги өним қойыўды баслады.\nБурын саўдаларда «дәлдалшы»лар көп болғаны сыр емес. Өткен жылы болса ири кәрханалар биржадағы ашық-айдын саўдалардың есабынан 8 триллион сум қосымша дәрамат алған.\nСоның менен бирге, биржа саўдаларын шөлкемлестириў, жергиликли исбилерменлердиң қатнасын кеңейтиў бойынша елеге шекем айырым кемшиликлер бар.\nМысалы, биржа саўдаларының 85 процентин 45 түрдеги жоқары ликвидли товарлар қурамақта. Тоқымашылық, жипек, былғары ҳәм кабель өнимлери, аймақлардан Сырдәрья, Әндижан ҳәм Сурхандәрья ўәлаятлары кәрханаларының биржа саўдаларына қатнасыўы төмен болып тур.\nСонлықтан мәмлекетимиз басшысы жергиликли өнимлерди биржаға қойыўда районларды жеделлестириў зәрүрлигин атап өтти.\nМысалы, 1 июльден 500 мың тонна ғәллени биржа арқалы сатыў жолға қойылады. Мәжилисте бул процессти шөлкемлестириў, фермер ҳәм жүк тасыўларды дизимнен өткерип, оларға қолайлылық жаратыў бойынша көрсетпелер берилди.\nСоның ишинде, фермерлер бийдайды биржаға қойғанда олардан гиреў талап етилмейди. Сатылған өнимге биржа тәрепинен бир күнде төлем әмелге асырылады. Фермерге төлемлер өз ўақтында ҳәм толық келип түсиўине биржа кепиллик береди.\n– Бул районлардың биржаға қатнасыўын кеңейтиў ушын жақсы имканият, – деди Шавкат Мирзиёев.\nБүгнги күнде 45 мыңнан аслам жергиликли санаат кәрханаларынан тек ғана 3 мың 600 и биржаға өнимин шығармақта. Әлбетте, бул оғада аз.\nСонлықтан, жергиликли өнимлерди биржа саўдаларына шығарыў тәртиби жеңиллетилетуғын болды.\nСоның ишинде, 1 июльден биржада айрықша перспективалы товарлар секциясы шөлкемлестирилип, жергиликли исбилерменлердиң өз өнимин артықша ҳүжжетлерсиз сатыўы жолға қойылады. Ең жақсы сатылған товарлар кейин ала, биржаның тийкарғы саўда орынларына орналастырылады. Исбилерменлерди мәмлекетлик дизимге алыўда, бир ўақыттың өзинде, биржада да есапқа алыў тәртиби енгизиледи.\nЖәне бир қолайлылығы – жергиликли исбилерменлердиң өнимлерине биржа төлемлери 2 есеге шекем қысқартылады. Салық қадағалаўында исбилерменлердиң биржа арқалы сатқан ямаса сатып алған товарлары бойынша қосымша үйрениўлер өткерилмейди.\nБундай имканиятлардан пайдаланып, биржадағы товар айланысын 2 есеге арттырыў мүмкин екени атап өтилди. Атап айтқанда, химия, нефть-газ, металлургия, тоқымашылық ҳәм азық-аўқат санаатындағы үлкен резервлер көрсетип өтилди.\nБиржада экспорт-импорт өнимлерин саўда көлемин кеңейтиў мәселесине де айрықша итибар қаратылды. Бул бағдардағы тәртип-қағыйдаларды да жеңиллетиў илажлары белгиленди.\nМәжилисте биржа саўдаларына қатнасыўды қәлейтуғын исбилерменлерге жәрдемлесиў, бул тараўда қәнигелер таярлаў бойынша бир қатар тапсырмалар берилди.\nТармақ ҳәм аймақ басшылары биржа саўдаларын кеңейтиў режелери бойынша мәлимлеме берди.


Ўзбекистоннинг Индонезиядаги туризм элчиси унутилмас воқеа ҳақида сўзлаб берди (фото) » Ўзбекистон янгиликлари – Zamin.uz\n– Бундай эътирофга сазовор бўлганимдан хурсандман, – дейди профессор Эко Шри Маргианти. – Илк бора 2010 йилда шахмат мусобақасига талабаларни олиб келгандим. Шундан буён Ўзбекистонга 13 марта келиб кетдим. Шу йилнинг ўзида эса тўрт марта келдим. Декабрь ойида юртимдаги университетларнинг ректорлари билан келиш ниятим бор. Аслини олганда келгусида юртимда яшовчи 265 миллион аҳолининг барчасини Ўзбекистонга жалб қилиш ниятим бор.\nШу ўринда қайд этиш жоизки, профессор Маргианти ўз мамлакатидаги 30 дан ортиқ университет билан Ўзбекистондаги олий таълим даргоҳлари ўртасида ҳамкорлик ўрнатишда ўзининг беқиёс ҳиссасини қўшиб келмоқда. Тошкент давлат шарқшунослик институти, Тошкент давлат иқтисодиёт университети Тошкент тўқимачилик ва енгил саноат институти шулар сирасидандир. У туфайли таълим соҳасида талабалар алмашинувига эришилди.\n– Ўзбекистони тарғиб қилишда оммавий ахборот воситаларидан унумли фойдаланилмоқда, – дейди фахрий меҳмон. – Индонезия теле ва радио каналларида кўплаб чиқишлар уюштирилмоқда. Индонезиялик сайёҳларга кўрсатилаётган хизматлар сифатини ошириш учун туризм соҳаси кадрларини ва гидларни текинга малакасини ошириш ҳаракатидаман. Бу борада кўплаб ташкилотлар, айниқса реклама компаниялари билан ҳамкорлик қилаётирман.\nТуризм элчиси Ўзбекистон ҳақидаги хотиралари ҳақида сўзлаганда Чимён тоғлари билан боғлиқ воқеалар ҳақида сўзлаб берди.\n– Ўзбекистонда тўртта фасл ҳам бор, – дейди хоним. – Бизнинг халқимиз кўпроқ қорга қизиқади. Мамлакатимиз раҳбарлари билан бир келганимизда Чимён тоғларига борган эдик. Саёҳатимиз шу қадар мароқли бўлдики, вақт ўтганини сезмай қолдик. Натижада қайтиб кетиш учун самолётга зўрға улгурдик.\nТақдирлаш маросими якунида «Гунадарма» университетида ташкил этилган хор жамоаси талабалари Ўзбекистон давлат мадҳиясини ўзбек тилида куйлагани тасвирланган видео тақдим этилди. Шунингдек, Индонезия аҳолиси учун Ўзбекистон маданияти, тарихи, санъати ва бугуни ҳақидаги мақолаларни эълон қилиб борувчи сайтнинг расмий очилиши ҳам ўтказилди.\nЯнгиликлар » Жамият » Ўзбекистоннинг Индонезиядаги туризм элчиси унутилмас воқеа ҳақида сўзлаб берди (фото)


Танишим мазҳабдан чиқмоқчи\n16:06 / 27.04.2016 1875 pdf Ўқиш режими + -\nАссалому алайкум! Менинг бир танишим иккита нарсани менга гапириб қолди. Яъни танишим мазҳабдан чиқмоқчи. Очиғини айтсам у болани илми деярли йўқ (бўлса ҳам жуда оз), лекин ўзидан-ўзи мен мазҳабдан чиқмоқчиман деган фикрни билдирди, сабабини сўраганда, мазҳабда бўлиш нотўғри деган гапни айтди. Иккинчи қизиқ гапи, жумага борганда қилинаётган маърузани эшитмасдан, обедланаркан, кейин намоз ўқишга кираркан. Бунинг сабабини сўраганимда маърузалар ёқмас экан.\nШулардан келиб чиқиб иккита саволим бор эди:\n1. Мазҳабдан чиқишнинг ҳукми нима?\n2. Жумада маъруза (амри-маъруф) тингламаслик-чи? (Амри-маъруф эшитиш фарз деган гапни эшитгандим, шу ростми?)\nМазҳабдан чиққан одам ижтиҳод қилиш даражасида бўлмаса, яъни, оят ва ҳадислардан ўзи ҳукм чиқара оладиган даражада илмли бўлмаса, ўзини ўзи қийнайди. Ибодатини тўғри қилмоқдами-йўқми билмайди. Бошқа барча нарсаларда шунга ўхшаш ҳолатга гирифтор бўлади.\nЖумадаги ёки бошқа пайтдаги маърузаларни эштишни ёқтирмаган одамда ҳам яхшилик бўлмайди. Чунки у яхшиликни ёқтирмаган бўлади.\nЎша танишингизга насиҳат қилинг, ўзини ўнгласин. Баъзи бузғунчиларнинг гапига кирмасин. Валлоҳу аълам.\nТаҳажжуд намозининг қоидаларини тушунтириб берсангиз\n16:06 / 27.04.2016 2068\nТушда тиши тўкилса\n16:08 / 27.04.2016 10889\nОта ажрашган оиласидаги фарзандларига, уларни моддий жиҳатдан таъминлашга масъулми?\nОта ажрашган оиласидаги фарзандларига, уларни моддий жиҳатдан таъминлашга қанчалик масъулОтанинг она билан ажрашиб кетганидан кейин болаларини моддий давоми...\n1903 15:43 / 26.04.2016\n«орбит», «дирол» ва шунга ўхшаш сақичлар...\nСАВОЛ Ассалому алайкум, ҳурматли Шайх ҳазратлариҲозирги замонда сақич истеъмол қилиш одат турига кирган. Масалан .орбит,, .дирол, ва шунга ўхшаш тишларга фойдали давоми...\n2080 20:07 / 26.04.2016\nСавол Ассалому алайкум, ҳурматли Шайх Ҳазратлари Сизга соғлиқ тилаган ҳолда савол беришга ижозат бергайсиз. Бизнинг кўчамизда бир киши аср намозидан кейин вафот давоми...\n4421 21:14 / 22.04.2016\n3679 16:48 / 01.05.2018\n71288 11:56 / 10.10.2018


Жамоа бўлиб ишлаш ва аввалгилар тўхтаган жойдан бошлаш | Azon.uz - Ахборот-таҳлилий портал\n712 16:00 10.09.2019\nЖамоа бўлиб ишлаш муваффақият калитидир. Кўпчилик бўлиб ишлаш яхши ғоялар туғилишига сабабдир. Ҳамфикрлар бир-биридан шижоатланади, иш пухта бўлади.\nЭндиликда мусулмонлар ўртасида жамоа бўлиб ишлаш жуда кам учрайди. Муассасаларни кўздан кечирганимизда кўрдик: исломий ташкилотлар бирорта ихтиро қилолмаган! Аммо тарихга қарасак, мусулмонлар жамоа бўлиб ишлаб, катта муваффақиятларга эришган.\nИмом Аъзам бунга яққол мисол. Имом дастлаб Хаммод ибн Абу Сулаймон ҳалқасига дарсга борарди. Устози вафотидан сўнг шогирдларга у киши бош бўлади.\nИмом Абу Ҳанифа раҳимаҳуллоҳнинг дарс ҳалқалари ўзига хос эди. Имом бирор масалани ўртага ташлар, шогирдлар ўзларича ечим топишар, охирида ўз раъйларини айтар ва исбот қиларди.\nЖамоа бўлиб ижод қилиш диний илмлар билан бирга ҳаётий илмларда ҳам бўларди. Халифа Маъмун олимларнинг жамоа бўлиб тадқиқот олиб боришига шароит яратиб берган, уламоларни икки жамоага бўлиб, ер курраси юзасини ўлчаш учун сафарбар этган эди.\nШарқшунос Карло Наллино айтади: “Мусулмон араблар ер юзасини ўлчаш учун олиб борган ишлари таҳсинга лойиқ. Уларнинг илмий изланишлари ўз даври шароитидан келиб чиқилса, аъло даражада эди” (Наллино, “Илмул фалак индал араб”).\nМусо ибн Шокир оиласи биринчи илмий жамоа бўлган десак, муболаға бўлмайди.\nИбн Халликан айтади: “Мусо ибн Шокир оиласига мансуб уч ака-ука олийҳиммат талабалардан бўлиб, қадимий илмларда моҳир эди. Кўҳна асарларни тўплашга бел боғлаган оила аъзолари Римгача сафар қилиб, ноёб китоблар олиб келишганди” (Ибн Халликан, “Вафиятул аъян”).\nОлимларнинг ўзаро ҳамкорлиги самараси Ибн Рушд ва Ибн Заҳр тадқиқотида яққол кўзга ташланади. Ибн Рушд тиббиётга оид “Куллиёт” китобини ёзади. Китобни тўлдирувчи иккинчи китобга эҳтиёж сезгач, дўсти Ибн Заҳрга мурожаат қилади. Ибн Заҳр “Ат-Тайсир фил мудават ваттадбир” номли асарини ёзди. Натижада катта тиббиёт қомуси вужудга келади.\nИбн Рушд “Куллиёт” китобида ёзади: “Бу асарда касаллик турлари, уларни даволаш ҳақида қисқача тўхталдик. Ҳар бир касал ва аъзо ҳақида батафсил ёзмадик. Тиббиётда ҳар бир нуқтага алоҳида шарҳ бериш яхши. Аммо ҳозир бошқа мавзу билан бандлигимиз сабаб умумий баён билан кифояландик. Батафсил маълумотга эга бўлмоқчи бўлганлар Абу Марвон ибн Заҳр ёзган “Тайсир” китобига мурожаат қилсин. Шахсан ўзим шу китобни ёзишни дўстимдан илтимос қилганман” (Ибн Абу Усайба, “Уйунул анба фи табақотил атибба”).\nМусулмон олимлар доимо бир-бирларининг ижодларини тўлдириб келган. Имом Нававий “Муҳаззаб”га “Мажмуъ” номли шарҳ ёзишни бошлаган эди. Бироқ шарҳ ниҳоясига етмай вафот этди. Имом Субкий ушбу ишни охирига етказишга ҳаракат қилди, аммо у ҳам вафот этди. Шундан сўнг шайх Муҳаммад Нажиб Мутиий раҳимаҳуллоҳ бу хайрли ишни тўлиқ охирига етказди.\n“Тафсирул жалолайн” китоби ҳам шу тарзда ёзилган: дастлаб Жалолиддин Маҳаллий раҳимаҳуллоҳ Каҳф сурасидан бошлаб Қуръоннинг охиригача тафсир ёзади. Фотиҳа сурасига етганда вафот этади. Сўнг Жалолиддин Суютий раҳимаҳуллоҳ тафсирни тўлиқ ёзиб тугатади. Шундай қилиб, “Тафсирул жалолайн” китоби Ислом кутубхонасида пайдо бўлади. Мазкур асардан мадрасаларда ҳозиргача дарслик сифатида фойдаланиб келинмоқда.\nтаҳлил Ислом Уммат Илм тафаккур\n378 14:40 18.02.2020\n408 12:20 18.02.2020\n773 22:20 17.02.2020\nЕвросиё иқтисодий иттифоқининг истиқболи (йўқлиги) ҳақида\n854 16:00 17.02.2020\n14819 11:00 17.02.2020\n1284 10:40 17.02.2020


Musulmon futbolchilar ( 57442 marta o'qilgan) Chop etish\n1 ... 6 7 8 9 10 11 12 B\nAbdulhafiz 11 Fevral 2012, 08:05:15\nree7 11 Fevral 2012, 18:50:15\nIqtibos: Abdulhafiz 11 Fevral 2012, 08:05:15\nAbdulhafiz 15 Mart 2012, 11:52:00\n"œА убин" дарвозабони Ҳагигий:\n"œҚозон шаҳрида ҳалол таом ес\nҚозон клубидаги Аронлик снги сйинчи — динга анчагина берилган одам скан. Қозон шаҳри "œА убин"ининг снги давозабони — Ароннинг "œЛерсеполис" жамоасидан келган Алиризо Ҳагигий: мусулмон юртида тсп суришидан жуда мамнун сканлигини таъкидлаб стди.\nАслатиб стамиз, Ҳагигий "œА убин" жамоси билан жорий йилнинг снварь ойида шартнома имзолаган. 23 ёшли мазкур сйинчининг шартномаси 4 йил муддатга белгиланган. Ҳагигий Қозон шаҳрида Жумъа намозларига ҳам боришлиги ҳақида айтиб стди.\n"œТотористон аҳолисининг десрли 70 фоизи мусулмонлар сканидан ҳурсандман. Мен ҳам мусулмон бслганим учун бу ерда ҳалол таомлардан тановул қила оламан, Жума намозларига бора оламан. Бу ерда сзимни жуда схши ҳис стаман" — деди футболчи.\nШунингдек Ҳагигий футболдан бсшаган вақтларида нималар билан\nшуғулланиши ҳақида ҳам айтиб стди.\n"œБсш вақтларимда кино ксраман, китоблар сқийман, дуо ҳамда намоз сқийман" — деди ва қуйидаги фикрини илова қилиб стди: "œМенинг Қозон шаҳрига келганимга ҳали ксп вақт бслмади. Лекин менга жуда ҳам ёқиб қолди."\nprokazan.ru сайти маълумотлари асосида снг ожиз банда тайёрлади\nArshavin 19 Mart 2012, 19:41:26\nAZIZLAR SHU INSON YAQINDA JIGARINI ALMASHTIRISH APIRATSIYASINI O'TKAZADI. BU BIRODARIMIZNI DUO QILAYLIK. ALLOH DARDINGA SHIFO BERSIN ABIDAL!!!!\nSkato 19 Mart 2012, 20:16:03\nAssalamu alaykum vr.vb yaxshi mavzu manga yoqti.\nAbdulhafiz 23 Mart 2012, 10:22:06\nКануте фаолистини Кувайт\nчемпионатида давом сттиради\n«Севильс» клуби ҳужумчиси Фредерик Кануте ёзда жамоани тарк стиши мумкин. Футболчининг вакиллари аллақачон Кувайт чемпионати вакили бслган клуби билан музокарларни бошлаб юборишган. Бу ҳақда AS нашри хабар тарқатган сди. Айтиш керакки, стган йили Кануте Кувайтда стган Бутунжаҳон мусулмонлар конгрессида иштирок стган сди. У жорий мавсумда «Севильс» таркибидак 25та сйин стказиб, 7та гол урган.\nАслатиб стамиз, Кануте испан клуби сафида 2005 йилдан бери тсп суриб келади. У жамоаси таркибида икки бор, УЕФА кубоги, Испанис кубоги ва Испанис чемпионати бронза медалини қслга киритган.\nArshavin 23 Mart 2012, 10:49:33\nАнри Муамбани ксргани борди\nЛондоннинг "Арсенал" клуби собиқ футболчиси Тьерри Анри, бемор ётган "Болтон" футболчиси Фабрис Муамбанинг ҳолидан хабар олиш учун касалхонага борди.\nТаниқли франяуз ҳужумчиси бир соатдан кспроқ вақт давомида Муамбанинг ёнида бслган.Шундан сснг Анри сз твиттери орқали Муамбанинг аҳволи схши сканлигини ёзиб қолдирган.\nAbdulhafiz 30 Mart 2012, 11:48:07\nфутболкасини совға қилди\nИталиснинг "Милан" клуби ҳужумчиси Златан Иброҳимович сз имзоси туширилган футболкасини жигарини ксчириш учун жарроҳлик амалиётини стиши керак бслган Арик Абидалга совға қилди.\nШвеяислик футболчи футболкасини Европа Чемпионлар Лигасининг чорак финалида "Барселона"га қарши учрашувдан кейин Сейду Кейтага топширди ва уни Абидалга етказиб беришини илтимос қилди.\n"Арик унинг дссти. Златан унинг ҳозир қандай қийин кунларни бошидан кечираётганини жуда схши билади. Бу футболчига йслланган жуда ҳам чиройли далда бслди", дейди Сейду Кейта\nAbdulhafiz 11 May 2012, 22:56:58\nАвстралис футбол майдонларида\nнамоз учун хоналар\nАвстралис футбол лигаси майдонлар ҳудудида намозхона очишни илтимос қилган мусулмон футболчиларнинг илтимосларини амалга оширди. Аслини олганда, Австралис — мусулмонлари оз давлат ҳисобланса-да, аммо мамлакат футбол жамоаларида Ислом дини вакиллари талайгина.\n"œБиз фақатгина футбол билан шуғулланиш билан чекланмай, балки сз иймон-сътиқодимиз ва ибодатларимизга ҳам бирдай сътиборли бслиш тарафдоримиз", — дейди шундай футболчилардан бири Башар Хоули.\nБундай ибодат хоналари нафақат мусулмонларга, шу билан бирга сзга\nдин вакилларига ҳам ҳизмат қилиши ксзланган.\nМазкур хоналарга истаган дин вакили келиб, бир-бирларига монееълик қилмаслик шарти билан, ибодатларини бажаришлари мумкин.\nАнди, қаерда бслишларидан қатъий назар, динга нисбатан сътироз билдиришни ҳуш ксрадиган атеистлар Австралисдаги бу ҳолатга ҳам сз қаршиликларини билдиришга улгурган.\nЖумладан: "œмайдондаги бундай ибодат сринларининг очилиши - аҳмоқлик", "œмантиққа тсғри келмайдиган иш" деб баҳолашди.\nАммо, кспдан бери кутган орзуларига сришган мусулмон футболчилари Аллоҳнинг бу неъмати учун шукроналар келтирдилар.\nАнг ожиз банда тайёрлади.\nAbdulhafiz 30 Iyun 2012, 21:36:10\nЕвро-2012да қатнашган мусулмон футболчилар\n1 июль куни салкам бир ой давомида Лольша-Украина майдонларида бслиб стган Европа чемпионатига скун ссалади. Ҳал қилувчи учрашувда Испанис ва Италис миллий терма жамоалари майдонга тушишидан хабарингиз бор. Ушбу йирик мусобақада мусулмон футболчилар ҳам сз мамлакатлари шарафини ҳимос қилди.\nФраняис — Самир Аасри, Карим Бензема, Франк А ибери, Одил А ами, Атем Бен Арфа\nМамлакатдаги мусулмонларнинг сони йилдан-йилга ошиб бораётган Франяис мусулмон футболчилар борасида ҳам Европада етакчи давлатлар қаторига киради. Хусусан, Евро-2012да иштирок стган 16 терма жамоа орасида биргина франяисликлар таркибида 5 нафар мусулмон футболчи ҳаракат қилди. Франк А ибери, Самир Аасри ва Карим Бенземани аллақачон дунё тан олган. Шу боис улар Европанинг гранд клублари сафида тсп суришмоқда. А ами ва Бен Арфа ҳам терма жамоанинг асосий сйинчиларидан бирига айланиб улгурган. А ибери қитъа биринчилигида ажойиб сйин намойиш қилиб берди. "œБаварис" срим ҳимосчиси Франяиснинг ҳақиқий етакчиси сканлигини амалда исботлади. Аасри сса, бир голга муаллифлик қилди. Бу мсмин йигитнинг зарбасидан инглизлар жабр чекишди. Каримнинг "œА еал"даги ҳаракатларидан воқиф бслган ҳимосчилар Евро-2012 давомида қаттиқ қсриқлашди. Айнан шу қсриқлаш туфайли франяузларнинг голи камайиб кетди ва мусобақа билан сал сртароқ хайрлашишди. Айтганча, Одил А ами мусобақада иштирок стган снг оғир вазнли футболчилардан бирига айланди. У 90 килограмлик тошни босди. Демак, ҳимосчи бошқа мусулмонлар сингари жисмоний ҳолатига жиддий сътибор бериб келади.\nГерманис — Месут Ўзил, Сами Хедира\nАсли келиб чиқиши турк бслган Месут Ўзилни танимаган футбол ихлосманди бслмаса керак. "œА еал" срим ҳимосчиси Евро-2012да терма жамоасининг етакчисига айлана олди. У барча учрашувларда майдонга тушиб, Германиснинг ғалабаларига муносиб ҳиссасини қсшни. Ҳатто терма жамоасининг мусобақадаги сснгги голига муаллифлик қилди. Аммо Италис дарвозасига киритилган гол немисларнинг финалга чиқишига камлик қилди. Шу ерда Месут билан боғлиқ бир воқеани сслаб стсак. Адингизда бслса, "œА еал"нинг "œБарселона"га қарши учрашувининг бирида Ўзил ва Давид Вильс сртасида келишмовчилик келиб чиққанди. Беллашувдан кейин ОАВ ходимларининг саволларига жавоб қайтарган Месут жанжал чиқишининг сабабини қуйидагича изоҳлаганди: "œМен динимни ҳимос қилдим". Бу гапларга ҳеч қандай изоҳ шарт смас, деб сйлаймиз, шунчаки ибрат.\nГерманис терма жамоасидаги иккинчи мсмин йигит асли келиб чиқиши марокашлик бслган Сами Хедирадир. У ҳам Испаниснинг "œА еал" клуби сафида тсп суради ва худди Ўзил сингари немисларнинг ишонган тоғи десак муболаға бслмайди. Сами ҳам Германиснинг қитъа биринчилигида снг кучли тсрт терма жамоасидан бири бслишига сзининг муносиб ҳиссасини қсшди.\nГолландис — Иброҳим Афеллай, Холид Белаҳруз\nЕвро-2012нинг ҳақиқий омадсизлар. Сснгги жаҳон чемпионатининг финалчиси ҳисобланган голландлар қитъа биринчилигини ғалабасиз, ҳатто дурангсиз скунлади. Бу терма жамоа таркибида ҳам икки нафар мусулмон футболчилар бор. Уларнинг бири — Иброҳим Афеллай гуруҳ босқичидаги уччала учрашувда ҳам майдонга тушиб, терма жамоасининг муваффақисти учун бор имконистини ишга солди. Аммо унга гол уриш насиб қилгани йсқ. Ҳимосчи — Холид Белаҳруз сса, Евро-2012да майдонга тушгани йсқ. Бош мураббий негадир "œШтутгарт" аъзосига ишонч билдирмади.\n1 ... 6 7 8 9 10 11 12 T


Бугун вилоят хокими Ғ.Мирзаев бозорларда бўлиб озиқ-овқат ва бирламчи истеъмол маҳсулотлари нархлари билан танишди. Бу ҳақда Сирдарё вилояти ҳокимлиги матбуот хизмати хабар берди.\n“Асосий мақсад одамларга барча зарур қулайликлар яратишдир” , “Барча саъй-ҳаракатларимиз замирида халқимизни рози қилиш мақсади мужассамдир”, “Инсонларнинг дарду ташвишларини ўйлаб яшаш – одамийликнинг энг олий мезони” деб Президентимиз Ш.Мирзиёев қайта-қайта таъкидлагани бежиз эмас. Уларнинг замирида “Элнинг дарди билан куйсагина жон, ўша жон эгаси хақиқий инсон” деган теран маъно мужассамдир.\nВилоят хокими деҳқон бозорлари ва дўконлар пештахталаридан маҳсулотларни истеъмол меъёридан кўп ҳажмда харид қилиш ва бунинг оқибатида нархларнинг ошиб кетишига омил яратиш каби хавотирлар ўринсиз эканлигини айтиб ўтди.\nИшонтириб айтишимиз мумкинки нархлар ошмаган, вазият барқарор, ҳамма нарса етарли. Нархларни сунъий оширилиши борасида шахсан хокимият вакиллари назоратга олган, – дейилади хабарда.


وَفِي كُلِّ فَرَسٍ مِنَ الْإِنَاثِ أَوِ الْمُخْتَلِطَةِ دِينَارٌ أَوْ رُبْعُ عُشْرِ قِيمَتِهَا نِصَابًا، وَلَا يَجِبُ إِلَّا فِي السَائِمَةِ، أَيْ الْمُكْتَفِيَةِ بِالرِّعْيِ فِي أَكْثَرِ الْحَوْلِ وَلَا فِي الصِّغَارِ، إِلَّا تَبَعًا لِلْكِبَارِ، وَلَا فِيمَا يَعْمَلُ.\nوَالْوَاجِبُ الْوَسَطُ، فَإِنْ لَمْ يُوجَدْ يَأْخُذُ الْعَامِلُ الْأَدْنَى مَعَ الْفَضْلِ، أَوِ الْأَعْلَى وَيَرُدُّ الْفَضْلَ\nУрғочи ва (эркак-урғочи) аралаш отларнинг ҳар биридан бир динор ёки қийматининг ўндан бирининг тўртдан бири, агар нисобга етган бўлса.\nФақат далада ўтлайдиган, яъни йилнинг кўп қисмида яйловда боқиладиган ҳайвондангина закот бериш фарз бўлади. Кичикларидан ҳам берилмайди. Илло, катталарга тобе бўлсалар, берилади. Иш ҳайвонларида ҳам закот йўқ.\nЎртачасини олиш вожибдир. Агар топилмаса, закотчи кичигини олиб, устига қўшимча олади ёки каттасини олиб, ортиғини қайтаради.\nБу матндаги маъно Абу Ҳанифа раҳматуллоҳи алайҳининг ижтиҳодига биноан келган. Аммо бу масалада ҳанафийларнинг ўзлари ҳам турлича ижтиҳод қилганлар.\nАбу Ҳанифа роҳматуллоҳи алайҳининг наздида ёлғиз урғочи ҳамда урғочи-эркак аралаш отлардан закот олинади. Абу Юсуф ва Муҳаммаднинг наздида битта урғочи отдан ҳам, урғочи-эркак аралаш отлардан ҳам закот олинмайди.\nШунингдек, ҳанафий мазҳаби уламолари отнинг нисоби ва ундан чиқариладиган закот миқдори ҳақида ҳам бир неча хил фикр айтганлар.\nБаъзилари учтадан олинади деган, баъзилари бештадан деган. Бошқалари эса иккитадан – бир урғочи ва бир эркак отдан олинади деган. Саҳиҳ қавлга кўра, Абу Ҳанифанинг наздида нисоб этиборга олинмаган.\nБериладиган закот ҳар бир отдан бир динор ёки отнинг нархини пулга чақиб, ҳар икки юз дирҳамдан беш дирҳам чиқаришдир.\nБугунги куннинг тили билан айтганда ҳар бир отдан унинг қийматининг қирқдан бири – икки ярим фоизи миқдорида закот берилади.\nҚуйидаги отлардан закот олинмайди:\nДемак, тижорат учун боқиладиган от, хачир ва эшаклардан закот олинади.\n10 ой аввал 422 Шайх Муҳаммад Содиқ Муҳаммад Юсуф\nЗакоти бериладиган ва берилмайдиган ҳайвонлар\n4 йил аввал 3078 fiqh.uz\n4 йил аввал 2408 fiqh.uz\n4 йил аввал 16213 fiqh.uz\n4 йил аввал 12888 fiqh.uz\n6 йил аввал 9078 fiqh.uz\n4 йил аввал | 114265


12:23, 01.11.2019 // 49926\nФотогалерея: Дунёнинг машҳур вегетарианлари\n1 ноябрь Бутунжаҳон вегетарианлик кунидир. Шу муносабат билан «Дарё» жаҳоннинг машҳур вегетарианлари ҳақида маълумот беради.\nДунё ажойиботлар билан бирга ажойиб ва ғаройиб одамлар билан ҳам қизиқ туюлади. Ана шундай одамлар тоифасидан бири вегетарианлардир.\nВегетарианлик ҳайвон ва парранда гўштидан, сув олами ҳайвонлари гўштидан воз кечиб, фақат ўсимлик, мева-сабзавот ва сут маҳсулотларини истеъмол қилиб юрувчи одамларга нисбатан қўлланиладиган атамадир.\nВегетарианликни танлаган одамлар уни турли сабабларга кўра танлаган бўлиши мумкин. Кимдир диний қарашлари, яна кимдир тиббиёт, экология, иқтисод тарафдан бу танловга келади. Ҳар бир киши нима сабабдан вегетарианликни танлагани таҳлил қилинса, уларнинг аксарияти ҳайвон ва паррандаларни ейиш учун ўлдириш, денгиз ҳайвонларини ейиш учун овлашни ваҳшийлик деб тушунишини айтади. Айниқса дунёга машҳур вегетарианларнинг аксарияти бу йўлни шу туфайли танлаганини айтади.\n«Вегетариан» атамаси инглизча vegetable – «сабзавот» сўзидан келиб чиққан. Лекин аксарият вегетарианлар бу сўзни лотинча vegetus – «тетик», «тирик» маъноларини берувчи сўз билан боғлайди. Бу атама 1847 йилда Буюк Британия Вегетарианлар жамияти тузилгандан сўнг машҳур бўлди ва кенг қўлланила бошланди.\nВегетарианларнинг энг ашаддийлари ҳайвон ва парранда гўшти, денгиз ҳайвонлари маҳсулотларига қўшиб ҳайвонлардан олинадиган сут маҳсулотлари, тухум, ҳатто асал ҳам емайди. Улар хоҳ қуруқликда яшасин, хоҳ денгизда, хоҳ очиқ ҳавода, ҳар қандай ҳайвон ва парранда, денгиз ҳайвонлари, ҳашаротлар ва уларга дахлдор ҳеч нарсани истеъмол қилмайди. Бу тоифа вегетарианлар фақат ўсимликлар ва мева-сабзавотлар билан озиқланади. Улар «веган» деб аталади.\nВегетарианларнинг яна бир тоифаси (улар ўзларини ҳақиқий вегетарианлар деб билади) фақат ҳайвон ва парранда, денгиз ҳайвонлари маҳсулотларининг гўштини емайди. Ўсимлик ва мева-сабзавотга қўшиб ҳайвон ва паррандалардан олинадиган сут маҳсулотлари ва тухумни ейди.\nШунингдек, вегетарианлар кундалик яшашида ҳам ҳайвонлар териси билан боғлиқ ҳеч қандай буюмларни ишлатмайди, ҳайвонлар терисидан ёки табиий матолардан тикилган бўлса-ю, бир четида ҳайвонлар териси ишлатилган бўлса, бундай маҳсулотларни умуман ишлатмайди. Паррандалар паридан иборат буюмларни ҳам ишлатмайди. Асосан табиий ва сунъий матолардан тикилган кийимларни кияди, буюмларни ишлатади.\nШунингдек, улар ҳайвонлар таркибида бўладиган турли моддалар қўшиб тайёрланган дори-дармонлардан фойдаланмайди.\nБугун дунёнинг айрим давлатларида аҳолининг 5 фоизидан 10 фоизигача вегетарианлар ҳисобланади. Булар Бразилия, Исроил, Италия, Германия, Буюк Британия, Испания, Франция, Австралия, Янги Зеландия, АҚШ каби мамлакатлардир. Энг қизиғи, вегетарианларнинг учдан икки қисми аёлларни ташкил этади.\nБугун дунёнинг аксарият мамлакатларида вегетарианлар учун алоҳида ресторанлар, қаҳвахоналар ва бошқа овқатланиш шохобчалари очилган. Уларда вегетарианлар учун асосан ўсимликлардан, мева-сабзавотлардан овқат тайёрлаб берилади.\nБугунги кунда дунёдаги кўплаб машҳур инсонлар, актёрлар, таниқли ишбилармонлар, маданият ва санъат аҳллари вегетарианлик ҳаёт тарзини танлашган.\nҚуйида турли касб эгалари бўлган дунёга машҳур вегетарианларнинг бир қанчаси билан танишамиз.\nДунёдаги энг машҳур тадбиркорлардан бири бўлган ва ўз компьютерлари билан том маънода дунёни компьютерлаштириб ташлаган Стив Жобс 1977 йилда Apple компаниясини тузган пайтида ашаддий мевахўр эди. У ўша пайтлардаёқ бир неча кунлаб фақат меванинг маълум бир тури билан озиқланиб юриши билан машҳур эди. У умрининг охиригача мевахўр бўлиб қолди.\nСтив Жобс дунёни компьютерга тўлдириб ташлаган бўлса, Генри Форд дунёни автомобилларга тўлдириб ташлади.\nФорд машҳур вегетарианлардан бири бўлган ва «агар одамзот гўшт ейишни тўхтатса, дунё янада яхшироқ бўлишини» билдирган.\nФорднинг фикрича, «Одамзот энди бемалол ҳайвонлар ва паррандалар гўштини, денгиз маҳсулотларини ўрнини босувчи сунъий озуқа ишлаб чиқара олади. Шундай экан, ҳайвон ва паррандаларни ўлдириш, денгиз ҳайвонларини овлаш нега керак?»\n1931 йилда Форд «Соя ўсимлигидан турли маҳсулотлар ўрнини босувчи озуқа олиш» ҳақидаги рисолани ўқиб қолади. Шундан сўнг 1934 йилда у соя ўсимлигидан турли озуқа ишлаб чиқарадиган корхонани ишга туширади.\nАлфред Форд Герни Форднинг эвараси бўлади. У ҳам машҳур вегетарианлардан бири ҳисобланади. Генри Форд ўз авлодларига нафақат автомобиль ва бошқа маҳсулотлар ишлаб чиқарувчи компаниясини, балки вегетарианлигини ҳам мерос қилиб қолдирган.\nШу туфайли бугун унинг кўплаб авлодлари қатори эвараси Альфред Форд ҳам вегетариан бўлган.\nКристин Лагард бир неча йилдан бери Халқаро валюта жамғармасининг ижрочи директори вазифасида ишлаб келяпти. У ҳам дунёга машҳур вегетарианлардан бири ҳисобланади.\nКристин Лагард ёшликдан спорт билан мунтазам шуғулланган ва шу билан бирга вегетарианликни танлаб, гўшт маҳсулотларининг ҳар қандай туридан воз кечган.\nАҚШнинг 42-президенти Билл Клинтон ҳам вегетариан ҳисобланади.\nУнинг вегетариан бўлиши соғлиги билан боғлиқ. 2010 йилда Клинтоннинг танасида холестерин моддаси белгиланган миқдордан анча ошиб кетиб, соғлиги ёмонлашади. Шундан сўнг врачлар унга гўшт маҳсулотларидан батамом воз кечишни маслаҳат берадилар. Шундан сўнг у ҳам ҳар қандай турдаги гўшт маҳсулотларидан воз кечиб вегетарианлик ҳаёт тарзига ўтган.\nКлинтоннинг тан олишича аввалига гўшт маҳсулотидан воз кечиш собиқ президент учун жуда оғир бўлган. Шунда унга Кембелларнинг The China Study китобини беришган. Клинтон бу китобдаги вегетариан бўлгандан сўнг нималарга эътибор беоиш, қийинчиликларни қандай енгиб ўтиш ҳақидаги маслаҳатларни ўқиб, унга амал қилиб вегетарианликка мослашган.\nЖаҳонга машҳур хонанда сэр Пол Маккартни бугун кексайиб қолганига қарамай турли хайрия концертларида иштирок этади, янги қўшиқлардан иборат альбом ёзади. У бунинг муваффақиятини вегетарианлик билан боғлайди.\nЭнг биринчи Маккартининг хотини Линда вегетарианликни танлайди. Кейинчалик хотини билан дунёни ва ундаги ҳайвонот дунёсини асрашга бағишланган тадбирларда қатнашган Маккартнининг ўзи ҳам вегетарианлик ҳаётини танлади.\nДунёга машҳур Telegram ижтимоий тармоғининг асосчиси россиялик Павел Дуров ҳам вегетариан ҳисобланади.\nУ вегетарианликни танлаганига анча йиллар бўлган. Ундан қандай ҳаёт тарзида яшаши ҳақида сўралганда, у «вегетарианлик ҳаёти қийин эмас. Озгина мослашиб олганингиздан кейин ҳайвонлар ва паррандалар гўшти сизга аниқ ёқмай қолади. Бу ҳаётнинг ҳеч қандай сири йўқ. Мен ҳайвон ва парранда гўштидан воз кечганман. Асосан ўсимликлар ва мева-сабзавотлар билан озиқланаман. Овқатланишда шакар, ун, кофе, спиртли ичимликлардан иложи борича қочишга ҳаракат қиламан. Шу менинг соғлом турмуш тарзим».\nГолливуднинг машҳур акёри Бред Питт ҳам анча йиллардан бери вегетариандир.\nБред Питт ҳайвон ва парранда гўшти, денгиз ҳайвонлари маҳсулотларидан нафақат ўзи воз кечган, балки у атрофидагиларни ҳам шунга тарғиб қилади. Аммо у Голливуд актрисаси Анжелина Жоли билан бирга оила қуриб яшаганида вегетариан бўлишга Анжелинани умуман кўндира олмаган.\nГолливуднинг яна бир актрисаси Натали Портман ҳам вегетарианлик ҳаётини танлаган.\nНатали гўшт ва гўшт маҳсулотларини болалигидан бошлаб умуман истеъмол қилмаган. Бунга эса, болалигида тиббиёт анжуманларидан бирига отаси билан бирга борганида унинг кўз ўнгида тирик жўжа устида амалиёт ўташади. Ўша ондан бошлаб Натали ўз ратционидан ҳайвонлар ва парранда гўштини, денгиз ҳайвонларидан тайёрланган маҳсулотлар ва овқатларни, шунингдек сут маҳсулотлари ва тухумни чиқариб ташлайди. Ўшандан бери Натали вегетариан бўлиб келмоқда.\nГолливуднинг яна бир машҳур актёри Алек Болдиун ҳам вегетариан ҳисобланади. Шунингдек, Болдиун дунё бўйлаб вегетарианликни актив тарғиб ҳам қилади.\nБолдиуннинг фикрича, дунёда вегетарианлар қанча кўпайса атроф-муҳитни, табиатни, ҳайвонот дунёсини шунча муваффақият билан асраб қолса бўлади. Унинг тан олишича уни вегетарианлар оламига собиқ хотини, актриса Ким Бесинжер олиб кирган.\nРичард бундан бир неча йиллар муқаддам буддизмни қабул қилган ва унинг таъсирида вегетариан бўлган.\nКўпчилик учун кутилмаган маълумот шуки, АҚШлик дунёга машҳур Майк Тайсон ҳам вегетариандир.\nТайсоннинг тан олишича, унинг вегетарианлиги ҳали профессионал боксда юрган чоғларида, ортиқча тўпланган вазнни гўшт ва гўшт маҳсулотларини истеъмол қилишни тўхтатганда бошланган. Вегетариан бўлиши танасига фойда бергани билан бирга Тайсоннинг анча хотиржам инсон бўлиб қолишига ҳам сабаб бўлган.\n14:09 Кеча // 199452\n22:23, 21.09.2020 // 117152\n19:25 Кеча // 111529\n16:44, 21.09.2020 // 106588\n23:58, 21.09.2020 // 89731


«Ҳудудгазтаъминот» “ақлли” газ ҳисоблагичлар нореал қарздорлик ва пеня учун ўчириб қўйилишига изоҳ берди — Review.uz\nНореал қарздорлик бўйича шикоят қилаётганлар орасида аввал ўрнатилган ҳамда АСКУГ тизимини қўллаб-қувватламайдиган маиший газ ҳисоблагичлардаги кўрсаткичларни “орқага” қайтарганлар ҳам аниқланмоқда.\nИжтимоий тармоқларда истеъмол қилинган табиий газ тўловларни ўз вақтида амалга оширмаслик оқибатида юзага келган қарздорлик учун электрон газ ҳисоблагичларнинг автоматик тарзда ўчиб қолиши масаласи кенг муҳокама қилинмоқда. Айрим истеъмолчилар томонидан ушбу “ақлли” газ ҳисоблагичлар нореал қарздорлик ва пеня учун ўчириб қўйилмоқда мазмунидаги мурожаат ҳамда изоҳлар қолдирилмоқда.\nЮқоридаги ҳолатлар юзасидан, “Hududgazta’minot” АЖ қуйидагиларни маълум қилади:\n2021 йилнинг якунига қадар республика миқёсида барча тоифадаги табиий газ истеъмолчилари учун 3 546 148 та электрон ҳисоблагичларни ўрнатиш ҳамда тизимни тўлиқ ишга тушириш белгиланган.\nБугунги кунга қадар, республика миқёсида жами 769 200 дан ортиқ табиий газ истеъмолчилари хонадонларига электрон газ ҳисоблагичлари ўрнатилиб, “BillingGaz” тизимига уланди. Газ ҳисоблагичларнинг аксарияти “қизил” ҳудудлар мақоми берилган туман ва шаҳарларда ўрнатилмокда. Аввал хабар берганимиздек, табиий газ истеъмоли ва дебитор қарздорлиги ҳамда йўқотиш кўрсаткичи юқори бўлган республикамизнинг 22 та туман ва шаҳарлари “қизил” ҳудудларга киритилган.\nМисол учун, Тошкент вилоятининг Тошкент, Зангиота ва Қибрай туманларида 135 709 та замонавий газ ҳисоблагичлар ўрнатилди ва 2020 йилнинг октябрь ойидан бошлаб ушбу ҳудуларда АСКУГ тизими тўлиқ жорий этилди. Ўрнатиш жараёнида 3 та туманда қўшимча 10 465 та аҳоли истеъмолчилар аниқланди.\n2019 йил 4-чорагида ушбу ҳудуддаги истеъмолчиларга 327,4 млн.куб.м газ етказиб берилган бўлиб, шундан 161,3 млн.куб.м ёки 49 фоизи миқдоридаги табиий газ эгаси топилмаган бўлсада, янги хисобдонлар урнатилгандан сунг 2020 йилнинг мос даврида бундай ҳолат кузатилмади.\nЯнгийўл тумани ва Янгийўл шаҳридаги ҳолатга тўхталадиган бўлсак, ҳозирги кунда жами 55 641 та ахли истеъмолчиси мавжуд булиб, шулардан 16 970 тасига замонавий газ ҳисобдон ўрнатилган. Истеъмол қилинган табиий газ учун қарздорлик 2 млрд 401 миллион сўмдан ортиқни ташкил этмоқда.\nЖумладан, Янгийўл туманидаги хонадонларида иссиқхоналар мавжуд бўлган “Дархон” маҳалласи мисолида оладиган бўлсак, маҳаллада 337 та истеъмолчи бўлиб, 2019 йилнинг декабрь ойида 68,6 млн. сўмлик жами 180,5 минг куб.метр табиий газ етказиб берилиб, ундирилган маблағ атиги 48,2 фоизни ташкил этган. 2020 йил мазкур маҳаллага тўлик замонавий ҳисобдонлар ўрнатилиб, натижада жорий йилнинг январь ойи ҳолатига кўра, 110,9 млн. сўмлик 288,3 минг куб метр (2019 йил декабр ойига нисбатан 4,2 баробар кўп) табиий газ етказиб берилиб, тушум кўрсатгичи 215,3 фоизни ташкил қилмоқда. Шу каби мисолларни “қизил” ҳудуддаги бошқа маҳаллалар мисолида яна келтириш мумкин.\nҚизил ҳудудга кирган туман (шаҳар)лардаги газ таъминотчиси ва истеъмолчилар орасидаги муносабатларни мустаҳкамлаш, тизимда шаффофликни таъминлаш мақсадида, янгича тўлов интизоми жорий этилмоқда. Бунда газ етказиб берувчи хизматларни сифатли ва тўлиқ ҳажмда тақдим этади ҳамда харидор, бизнинг ҳолатда эса, истеъмолчи хизмат учун тўловларни ўз вақтида ва тўлиқ ҳажмда тўлаб боради.\nШунинг учун, истеъмол қилинган табиий газ учун қарздорлиги бўлган истеъмолчиларга тармоқдан автоматик тарзда ўчирилишларидан 3 кун аввал, газ ҳисоблагич ўрнатилаётган вақтда имзоланган шартномага истеъмолчи томонидан тақдим этилган телефон рақамига огоҳлантириш СМС хабарлар юборилмоқда ва тизим янги жорий этилаётганини ҳисобга олган ҳолда, бу каби СМСлар бир неча марта истеъмолчиларга жўнатилмоқда.\nОгоҳлантиришларига қарамай, тўловларни амалга оширмаган истеъмолчилар учун газ таъминоти автоматик тарзда тўхтатилмоқда. Шу билан бирга, истеъмолчилар орасида нореал қарздорлик ҳисобланиши оқибатида газ таъминотидан узилиш бўйича масалалар юзага келмоқда.\nЮқоридаги ҳолатлар бўйича истеъмолчиларнинг барча мурожаатлари мутахассислар томонидан кўриб чиқилмоқда. Таҳлиллар шуни кўрсатмоқдаки, бундай ҳолатлар пайдо бўлишида асосан, авваллари газ ҳисоблагичдаги кўрсатгичларнинг “BillingGаz” тизимига нотўғри киритилганлиги, хисобдонлар носозлиги ва бошка сабаблар туфайли юзага келган. Бундан ташқари, нореал қарздорлик бўйича шикоят қилаётганлар орасида аввал ўрнатилган ҳамда АСКУГ тизимини қўллаб-қувватламайдиган маиший газ ҳисоблагичлардаги кўрсаткичларни “орқага” қайтарганлар ҳам аниқланмоқда.\nҲозирда “Hududgazta’minot” АЖ ва тизимдаги барча бўлинмалар ҳамда тегишли ходимлар томонидан юқоридаги каби ҳар битта ҳолат, истеъмолчилар тақдим этган тўлов квитанциялари асосида чуқур ўрганилиб, “BillingGаz” тизимидаги мавжуд қайдлар билан солиштириб чиқилмоқда. Нореал қарздорлик тасдиқланган ҳолатда, керакли ҳужжатлар асосида далолатнома расмийлаштирилиб, тизимга ўзгартиришлар киритилмоқда.\nШуни алоҳида қайд этиш лозимки, мутахассислар томонидан “BillingGаz” тизимига асоссиз ва ўзбошимчалик билан ўзгартиришлар киритиш ноқонуний хатти-ҳаракат ҳисобланади.\nЭслатиб ўтамиз, 2020 йил 1 август санасидан табиий газ истеъмолчилари “Hududgazta’minot” АЖ тасарруфига ўтказилди. Шу санага қадар амалга оширилган ҳисоб-китобларга ўзгартиришлар киритиш учун аввал мазкур хизмат учун масъул бўлган ташкилотлар билан биргаликда зарур чоралар кўрилмоқда.\nМурожаатлардаги пеня ҳисобланиши масаласига тўхталадиган бўлсак, шартномада кўрсатилган муддатларда (ҳар ойнинг 10 санасигача) етказиб берилган газ қиймати ўз вақтида тўланмаган тақдирда истеъмолчи етказиб берувчига газ етказиб бериш юзасидан шартномадаги фуқаролик-ҳуқуқий жавобгарликка мувофиқ пеня тўлайди. Шартомага кура, пеня истеъмолчи тамонидан етказиб берилган табиий газ учун тўлов ўз вақтида тўламаган тақдирда муддати ўтган ҳар бир кун учун 0,1 фоиз миқдорида, лекин муддати ўтган тўлов суммасининг 50 фоизидан кўп бўлмаган миқдорда тўлайди.\n“Hududgazta’minot” АЖ томонидан замонавий газ ҳисоблагичлар ўрнатилиб, уларни АСКУГ тизимига улаш ишлари жадал давом этмоқда. Қўшимча қулайликлар яратиш ва газ таъминоти ташкилотларида катта навбатларнинг олдини олиш мақсадида, табиий газ бўйича ҳисоб-китобни юритиш “онлайн” тизимга ўтказилмоқда. Истеъмолчиларда баҳсли ҳолатлар мавжуд бўлмаган тақдирда, қимматли вақтни туман еки шаҳар газ булимларига қатнаб зое кетказмай, ўз шахсий кабинетлари орқали табиий газ истеъмоли, амалга оширилган тўлов ва мавжуд пенялар ҳолатини “онлайн” тарзда назорат қилиб боришлари мумкин. Бундан ташқари, фойдаланилган табиий газ учун тўловларни уйдан чиқмасдан “Payme”, “Paynet”, “Сlick”, “U-Pay” ва “Oson” мобил иловаларидан бири орқали тез ва осон амалга ошириш мумкин.\nИстеъмол қилинган табиий газ тўловларидан “тежаш” мақсадида, газ ҳисоблагич кўрсатгичларини “орқага” айлантирмасликка, уларнинг ушбу хатти-ҳаракатлари ноқонунийлиги ҳамда бу каби қонунбузарликларнинг салбий оқибатлари тўғрисида огоҳ бўлишлари лозимлиги ҳақида “Hududgazta'minot” АЖ яна бир бор эслатиб ўтди.\n"Ўзбекнефтгаз" январь-март ойларида суюлтирилган газ қазиб чиқариш режасини деярли икки баравар оширди\nҚашқадарёда йиллик 3,3 млрд куб метр табиий газ босимини ошириш қувватига эга станция ишга туширилди (+фото)


Парламент сайлови-2015: Салянова “Кучли Қирғизистон” партиясини бошқаради | ҚИРҒИЗИСТОН ЯНГИЛИКЛАРИ\nПарламент сайлови-2015: Салянова “Кучли Қирғизистон” партиясини бошқаради\nСобиқ бош прокурор Аида Салянова “ҚирғизКўмир” давлат корхонаси раҳбари Расул Умбеталиевнинг “Кучли Қирғизистон” партиясига аъзо бўлди. У аввалроқ, 2015 йилги парламент сайловларида қатнашишлигини маълум қилган эди.\nСалянова 7 февралда “ҚирғизКўмир” давлат корхонаси раҳбари Расул Умбеталиевнинг “Ёрқин Қирғизистон” партиясига аъзо бўлган. Партия 10 кундан кейин Адлия вазирлигидан “Кучли Қирғизистон” деган ном билан қайта рўйхатдан ўтган ва Умбеталиев ўз навбатида партия бошқарувини Саляновага ўтказиб берган.\n“У партияга оддий аъзо қатори қўшилди, бироқ бугун партиянинг навбатсиз йиғинида мен ўз лавозимимни топширдим. Аида Салянова партия бошчиси этиб сайланди” – деди Расул Умбеталиев Kloop.kgга берган интервьюсида.\nУмбеталиев партия жорий йилнинг кузида бўлиб ўтадиган парламент сайловларида қатнашишлигини қўшимчалади. Унинг сўзларига кўра партияда “тозалаш ишлари” олиб борилмоқда.\n“Биз партиямизга порахўрларни ва шаъни булғаланган одамларни қўшмаймиз. Ҳаққоний ва тартибли инсонларни партиямиз аъзоси бўлишини хохлаймиз” – деди у.\nУмбеталиев партия ҳозирда 324 аъзога эга эканлигини маълум қилди.\n“Биз ҳозир партия аъзоларини шакллантириш билан шуғулланаяпмиз. Ҳудудий ваколатхоналар билан ишлаймиз. Ташкиллаштириш масалалари билан шуғулланамиз” – деди у.\nУнинг сўзларига кўра, партия қандайдир бир партия билан қўшилишмоқчи эмас.\nСалянова 11 февралда бўлиб ўтган пресс-конференцияда, жорий йилнинг кузида бўлиб ўтадиган парламент сайловларида қатнашишлигини маълум қилган эди. Шунинг билан бирга, у мавжуд партиядан, лек “мутлоқ янги дастур” билан отланмоқчи эканлигини айтган.\n“Бугун мен бир сўз билан парламент сайловларида қатнашаман деб айта оламан. Бу [партия]” жиддий равишда қайта ишланган платформа бўлади – бу платформа мавжуд партия асосида бўлади” – деди Салянова.\nБироқ, собиқ бош прокурор, унинг дастури учун қайси партия асос бўлишини очиқламаган ва уни сайловда қатнашиши бўйича батафсил маълумот кейинроқ берилишини айтган эди.\nСобиқ бош прокурор\nСалянова Қирғизистон бош прокуратурасини 2011 йилнинг апрелидан бошқариб келган. Жорий йил феврал ойи ўрталарида, у ўз истъфосини президент Алмазбек Атамбаев тарафидан “ишонч алоқалари” йўқолганлиги сабабли, иложсизликдан берганини айтган эди.\n“Мени профессионал касбимда келажакка режалаган ўз ишларим бор эди. Бу ишни ҳозир тарк этиш хохишим йўқ эди. Президент тарафидан ишонч алоқалари йўқлигини, қандайдир босқичларда ушбу қўлловни йўқлигини сезганимдан кейин, истеъфо беришликка мажбур бўлдим” – деди Салянова 11 февралда Бишкекда бўлиб ўтган пресс-конференцияда.\nЎша пайтда Президент маслахатчиси Фарид Ниязов, жавоб тариқасида, Саляновага ишонч масаласи “унинг атрофидаги инсонларни прокуратура ишларига очиқдан – очиқ аралашиш ҳолатлари” кузатилганидан кейин қаралганини айтган.\n“Менга маълум бўлгани, очиқ далиллар намоён бўла бошлаганда, Аида Женишбековнага хулоса чиқариш таклиф этилган эди. Ва ҳақиқатан, истеъфо президентнинг: “Буларнинг барчасидан кейин, қандай сизга ишонаман” деган гапидан кейин кузатилди. Шунингдек, мен ишонч билан айта оламанки, Алмазбек Шаршенович ўзгачароқ реакцияни кутган эди” – деб айтган эди Ниязов.\nПресс конференцияда Салянова президентнинг яқин атрофидаги “мехрибонлар” уни “сиёсий арсеналда” ишлатиб, кейинчалик унга таҳдид солиб, шантаж, қўрқитиш, умумий айбловлар билан лавозимидан кетишликка мажбур этганликда айблаган. Лек, собиқ бош прокурор кимлар эканини айтишни хохламади, вақт келганида “бу инсонлар барчасини ўзлари айтиб берадилар” - деди.\nАввалги мақола«Кыргыз чоролору»: Бизга офисни иқтисод миинистри Темир Сариев берган\nНавбатдаги мақолаЭшшак фермаси раҳбарларига қарши жиноий иш очилди


18 апрел 2021, Тошкент вақти: 14:17\nОятуллоҳ Носир Мукаррам Шерозий\nОятуллоҳ Носир Мукаррам Шерозий юқори тезликдаги мобил Интернет ва 3G Интернет алоқасини "ноисломий" ҳамда мусулмоннинг "маънавий ва инсоний ҳулқи"ини бузувчи, деб қоралади.\nЭрон раҳбариятини мамлакат халқига тезкор Интернет хизматини тақдим этишдан олдин ундаги "салбий таъсирга эга ахборот"ни чекловчи чораларни кўриб қўйишни талаб қилди.\nАйни пайтда Шерозий, чекланган бўлса-да, юқори тезликдаги мобил Интернет хизмати тақдим этиларкан ёшлар "аксил-исломий" киноларни кўриш учун маъмуриятга пул беришга ҳозирлиги, натижада коррупция кучайиши мумкинлигини урғулади.\nЎз расмий сайтида чоп қилган баёнотида оятуллоҳ мамлакат раҳбариятини бу борада Эронда Интернет оламини назорат қилувчи бош орган саналган Кибермакон Олий кенгаши билан маслаҳатлашиш шартлигини таъкилади.\n"Раҳбариятдагилар бундан фақатгина моддий манфаат қозониш ҳақида ўйлаши керак эмас, балки бу дастурга диний интеллект ҳамда таълим эркинлиги манбаи ўлароқ қарашлари лозим" деб ёзди, жумладан, оятуллоҳ Шерозий.\nШунингдек, у мамлакат Адлия тизими мулозимларини бу "ўта муҳим масала"га бефарқ бўлмасликка чақирди.\nОятуллоҳнинг кескин баёноти Эронда танилган фаол диндорлар гуруҳи томонидан йўллаган мурожаатга жавобан янгради. Фаоллар Шерозийдан мамлакатда 3G Интернет хизматини кўрсатаётган ягона мобил ширкати - Rightel ёнига яна 2 та ширкат қўшилаётгани оқибатларидан хавотирини билдирди.\nЕтакчи диндорлар хавотирича, "ҳаром"дан тозаланмаган Интернет алоқаси воситасида мамлакат мусулмонлари "аҳлоқсиз кино ва фотолар", "оилавий муҳитни бузадиган материаллар"ни олиши ҳамда "мамлакатга доир ишончли маълумотларнинг сотилишию, жосуслик ривожланиши мумкин".\nОятуллоҳга етакчи диндорлар йўллаган очиқ мактуб ва унга берилган кескин жавоб президент Ҳасан Руҳонийга нисбатан оятуллоҳ этагини тутган диндор раҳбарлар эътирозини янада кучайтирди.\nҲасан Руҳоний президентликка келганидан буён Интернет тизими устидан йиллар давомида сақланиб келаётган кучли назоратни сусайтириш ва виртуал ахборот маконига кириш имконини эркинлаштиришни ваъда қилмоқда.\nРуҳоний айни пайтда Эрондаги Кибермакон Олий кенгаши раиси ҳамдир ва бу кенгашдаги қарор фақат раис эмас, балки кенгашнинг барча аъзолари розилиги билан қабул қилинади. Кенгашнинг бошқа аъзолари эса айнан мутаассиб консерватив диндор етакчилар, жумладан Эрон Адлия тизими раҳбари, Инқилоб поспонлари гвардияси қўмондонларидир.\nМазкур кенгаш 2012 йилда олий раҳнамо Али Ҳоманаийнинг катта тезликдаги Интернет воситасида тарқалаётган зарарли ахборотдан эронликларни ҳимоя қилиш мақсадида чиқарган қарори асосида тузилган.\nЛекин шу йил аввалида Ҳасан Руҳоний бу қарорга зид бориб, Интернетга қўрқув манбаи эмас, балки "имконият манбаи" ўлароқ қараш лозимлигини айтган.\nПрезидентнинг: "Биз бунга (Интернетга) бир имконият манбаи сифатида қарашимиз керак. Биз фуқароларимизнинг глобал Интернет тармоғига қўшилиш ҳуқуқини тан олишимиз шарт" деган сўзлари IRNA ахборот агентлиги томонидан чоп этилган эди.\nЮқори тезликдаги 3G Интернет алоқасини қоралаши, оятуллоҳ Мукаррам Шерозийнинг виртуал ахборот оламига қарши берган илк баёноти эмас. Бундан аввал у Интернет орқали видео-қўнғироққа қарши чиққан ва буни фойдасидан кўра, зарари кўп бўлган восита, деб қорлаган эди.\nОятуллоҳ Шерозийнинг бир-биридан баҳсли бўлаётган баёнотларига муносабат билдирган Интернет фойдаланувчилари эса унинг расмий сайти шарҳлар бўлимини эътирозларга тўлдирмоқда.\n"Интернетни шундоқ ҳам ғалвирдан ўтказиб бераётган бўлсангиз, яна нимани истаяпсиз? Бу нақадар мантиқсиз даъво?" деб савол қолдирди шарҳловчилардан бири.\nЯна бири эса: "Интернет бугунги кунда сув ва ҳаводек зарур" деб шарҳ қолдирди.\n"Бизнинг қолоқ давлатда ҳамма нарсани фақат салбий томонлари кўринади, холос. Бунақада узумни ҳам ҳаром, деб эълон қилинг, чунки ундан шароб қилинадику!" деб эътироз билдирди оятуллоҳ Носир Мукаррам Шерозий расмий саҳифасида шарҳ қолдириш имконига эга бўлган яна бир муштарий.